Arabic Karaoke shou hal khabriyeh el 7elwe wael kfoury\nVideo uploaded by : Arabic Karaoke\nVideo views : 192,216,889\nVideo likes : 765,085\nVideo dislikes : 67,095\nVideo uploaded by : Dolly doll\nVideo views : 254,225\nVideo views : 3,311,576\nVideo views : 145,287,184\nVideo likes : 483,528\nVideo dislikes : 24,492\nVideo views : 35,237,886\nVideo likes : 212,790\nVideo views : 12,524,472\nVideo likes : 138,100\nVideo views : 96,512,787\nVideo likes : 569,911\nVideo dislikes : 13,509\nKhamhnak Ni asi Karaoke With Lyrics\nVideo uploaded by : Mizo and Laihla Instrumental/Soundtrack Karaoke\nSubscribe, Like le comment rak tuah cio uh, tampi in karaoke mizo le laihla ka post thluah mah cang lai. Kha thian te u tunah hian mizo karaoke leh laihla karaoke siam chun zawm zel ka tum aa, Ka channel hi Subscribe, like and comment min lo tuah sak dawn nia. Don't forget to Subscribe Our Channel ... + Please don re-upload without permission Hla tial ******* Key : D [Caang 1] Jerusalem lengrual kei mah ca ṭap hlah uh Nan mah le inn chungkhar caah Mitthli tla in ṭap uh Bawi Jesuh nih a ti Chungkhar tling in nan dam cio maw? [Nolhnak] Caan donghnak ni a nai ruangmang cang Thutdanh rang biaceihnak Ni ah Van bawi orh-lei kam ah Chungtling nan dir lai maw? Nihin hi khamhnak ni a si.. [Caang 2] Sui le ngun cu kan kawl, kan kawl bang in kan hmuh Fanu le fapa kawl kan philh, chaw le va cu him te'n Kuangchung ah kan khumh hna, fa le bel cu kan thlau dih hna.. [Caang 3] Ni dongh ni ah van kut, ka dawh Jesuh nih Na fanu le fapa hna teh? a kan hal tikah nang Zeitin dah na leh lai? an thisen man hal kan si lai.. [Caang 4] Noah le a chungkhar, Nunnak lawngah an tling Jesuh chung ah nan tling ve maw? Hawi le kom chungtling, van zai an rel tikah Nan chungkhar nan tling ve hnga maw?\nUai Lo Pangpar Jesuh Karaoke With Lyrics\n.Please do not re-upload without our permission Kan Channel Music Video kan siam mi hmundang ka dang Channel ah chiah/post phal asi lo. Subscribe, Like le comment rak tuah cio uh, tampi in karaoke mizo le laihla ka post thluah mah cang lai. Kha thian te u tunah hian mizo karaoke leh laihla karaoke siam chun zawm zel ka tum aa, Ka channel hi Subscribe, like and comment min lo tuah sak dawn nia. Don't forget to Subscribe Our Channel Laihla Instrumental Laihla Soundtrack Laihla Karaoke Mizo karaoke Mizo hla karaoke pathian hla karaoke Karaoke with Lyrics Laihla karaoke with Lyrics Laihla Christmas Karaoke Christmas hla karaoke X'mas hla karaoke Laihla karaoke with Lyrics Myanmar song karaoke Burmese Song Karaoke falam hla karaoke karaoke Falam hla Uailo Pangpar Jesuh Lyrics ***************************** (Lyrics) Key : G# Cung a zuangmi Vaca run nih kai can an hngalh Kharcer zong nih a rawl einak kuang cu a hngalh Ka fadawt nang bel kir zai rel um ti lo.. Hitin maw hnuchit in tlangliam cu nai timh Na zulhmi lam le na duhmi thil kha Tha ten zoh ṭhan rih hmanh Taksa thihnak an si Thlarau thihnak an si. Par hleng na tlanh kha mu, rawl deu na fuh kha mu Rawltak le nunnak tu maw hnu na chit lai Vawlei hi cu ka fa tleihchan awk a tlak lo Na lung i let ko dawtu Jesuh nih Lungsau in an hngah ko.. Na pamhmai tuk ka fa hitin can dih lai cu Vawlei thlum alnak can tawi na tlanh lio ah Lawmhnak taktak le hnangamnak na hmu maw? Jesuh nih kei mah ka pekmi ti cu An ti a hal ti lai lo Zungzal in lawmhnak tling an ngei lai Ka fa ding ve cang cu thlarau ti nung cu. Uailo pangpar Jesuh Thlarau tizu thlum cu Lungchir in an ngei lo a par a tlanh tu cu Ni le Thla le Kum le Caan liamter ti hlah Ni hin hi nang ca'h khamhnak ni a si Vel ngeihnak innkaa nang ca an hun ko A caan a luan hlan le Ni bang an liam hlan ah, nunnak par cu tlan cang.


2Chanrelnak 22 (2 Chronicles 22)\n1Cun Jerusalem khuami hna nih cun a fapa hniang bik Ahaziah kha amah hmun ah cun siangpahrang ah an ser; zeitintiah Arab mi hna he riahhmun i a rami hna nih khan a fapa upa deuh vialte kha cu an thah dih hna. Cucaah Judah siangpahrang Jehoram fapa Ahaziah cu bawi ah a cang. 2Ahaziah cu pen hram a thawk ah kum sawm li le kum hnih * Kum 42 timi hi 2Sia 8.26 i kum 22 timi nakkhan hmaan deuh dawh a si. a si i Jerusalem in kum khat a pen. A nu min cu Athaliah a si, amah cu Omri tunu a si. 3Amah zong cu Ahab innchungkhar lam kha a zul ve, zeicahtiah ṭhat lonak tuah i amah fim a chimtu cu a nu kha a si. 4Ahab innchungkhar nih an rak tuah bang khan, amah zong nih Bawipa mithmuh i ṭhat lonak kha a tuah; a pa thih hnuah, anmah cu ṭhat lonak tuahnak leiah khan fim a chimtu an si. 5An fimchimhning bang khan a zulh i Ahab fapa Joram, Israel siangpahrang sinah khan Siria siangpahrang Hazael cu tuk awkah Ramoth-gilead ah a kal. Cun Siria mi hna nih cun Joram cu an hliam i 6Siria siangpahrang Hazael he an i tuk tikah Ramah i hma an banhmi kha i conghhramh awkah Jezreel khua ah a kir ṭhan. Cun Ahab fapa Joram cu a zawt caah khan amah cu Jezreel khua i vung zoh awkah Jehoram fapa Ahaziah Judah siangpahrang cu a vung kal.\n7Sihmanhsehlaw Pathian nih a rak ruahning ah hin Ahaziah ṭumchuknak cu Joram a vung tlawnnak hin tlung dingin a rak si. Zeitintiah khika a phak tikah Joram he khan an chuak i Bawipa nih Ahab innchungkhar hrawktu dingah chiti a thuhmi Jehu, Nimshi fapa kha an ton. 8Cun Jehu nih Ahab innchungkhar cungah biakhiahnak kha a tlunter tikah khan, Judah ram bawi hna le Ahaziah unau hna fapa hna, Ahaziah a bultawltu kha a ton hna i a thah hna. 9Ahaziah cu a kawl i Samaria i aa thuh lioah khan an va tlaih, Jehu sinah an ratpi i amah cu an thah. Amah cu an vui, zeicahtiah annih nih, “Amah cu Jehoshafat, Bawipa kha a lungthin dihlak in a kawltu tupa a si caah,” tiah an ti. Cun Ahaziah innchungkhar lakah ram kha a peng khotu ding an um lo.\nAthaliah Nih Siangpahrang Ṭhutdan A Fir\n10Ahaziah nu Athaliah nih khan a fapa a thih kha a hngalh tikah, a tho i Judah innchungkhar siangpahrang chungle vialte kha a thah dih hna. 11Sihmanhsehlaw siangpahrang fanu Jehoshabeath nih Ahaziah fapa Joash kha aa lak i thah awk a simi siangpahrang fapa dang hna sin khan a zampi i amah le a cawngtunu cu ihnak dal chungah a chiah hna. Cuticun Siangpahrang Jehoram fanu Jehoshabeath, tlangbawi Jehoiada nupi a simi nih cun, amah cu Ahaziah far a si caah, Athaliah sin khan a thuh i cucaah a that lo; 12cun an sinah cun kum ruk a um, Pathian inn chungah khan an thuh ko; Athaliah nih khan ram cu a pen.


kan Chin ram ah ralkap pawl hi kan doh hrim2 an hau cang – Hakha Cherry\nkan Chin ram ah ralkap pawl hi kan doh hrim2 an hau cang caah mipi he Mino he CNF/A he biaruahnak ngei in bia funtomh a herh cang, kuakhan lairel a hau cang na ral nih an thah nawn hlanhah na hloh hmasa khawh nak hnga inn kip ah ralrin ding a si cang\n(1) thla 2-3 tal ei le din ding i chiah cia cio ding.(2) Li le cantian le meithal le Vainam hriam i chiah dih ding.(3) hma a pumi um sual ah a tthuu Siikhaan i ngeih ding.(4) Ralkap ttanh in biathli phuantu fimhhlonh hmasa, hihi venghim bik a herh .(5) thawng i theihternak tthokki le phone i put.\n(6) kan ral umkalnak le tthutdirhnak thei hmasa le an lam khamhphih khawh.(7) cu ti kha ti kan doh lai i kan um kal kan tthutdir kan i ton hna lai .(8) Hakha/Thantlang sakhaan khi kan lak hmasa lai, zeicahtiah kan herhmi hriamnam tam a um lai\n(9) Khua te he Khuapi he mipi lei zong in Ralkap a zaammi paoh na inn a luh hlan le na pawng a phak hlan ah hloh hmasa i zuam harnak an pek hlanah.(10) Lungrual le Ralttha in ngamhnak he kan doh ahcun fawituk in kan tei hna lai.(11) Inn kip um Mino vialte rak chuak cang uh kan ral nih an kan tei hlanhah tei hmasa hna u sih\n(12) kan chungkhar kan unau an kan thahpiak i kan mitthli a tla hlanhah hloh hmasa i zuam hna u sih,Kan Chin Mino hna tho u sihlaw kan ral hna cu doh dingin kal cang usih teinak cu Pathian nih a kan pek ko lai.Credit-Suihup Lian\nAustralia Perth Khua Um Chin Miphun Hna Nih Saya Ram Hei Te Chung An Tleih Hna Mi Cung Ah An Ngeihchiatnak Kan Hrawmpi Ve Hna.


Nan innlo JCB in nawrpiak nan duh rih ahcun kanmah "Naal & Lih Duur" party hi Vote kan pe uh — Chin Miphun Tlangau\nSeptember 10, 2020 Salai Ephraim CHIN 0\nPakhat pa nih Chinram cozah NLD nih a tlaih hnu in 30% kan ṭhangcho a tongh. Khuazei data dah a lak ti um lo.Halleluijah le Amen a petu cu an tam dom ko rua khah!NLD chan ah Tikir khua tu cu an ṭhangcho taktak. Milu zong an karh. Tikir ca khuaruat takmi nihcun khikhi an duh awk cu si nemmam lo. Hruh le burh ṭhancho a si.Kawlram Union budget chungin Chin State nih lamcawhnak ah tor le cheng in an ichuah. Nain, Mara le Lautu lei belte ngaihchia taktak si rih.MP Pi Za Tlem rak chuahpi cangmi hmanh NLD nih an hnonpiak dih hna.Canada lei sihal pakhat nih CNLD ṭanh pawl cu hyenas an lo i NLD ṭanh pawl cu Lions kan lo a ti ve huar. Lih le hrokhrol mah duhning le mah laarnak ca i propaganda a thlah kho taktakmi si caah “sihal” ka tinak si.Miphun ca nakin amah online in a laarnak ding men deuh khi ai tuak.\n“ChinChin cu an pa Kawl a si. Pu Ngai Sak nupi cu Kawl a si.” Ho nih dah mah bantuk pumpak mi dohnak bia hi a chuahpi?Miphun thleidannak ngei pawl cu mah bantuk a chuahpitu hna lungput ahkhin a lang.Kei hi CNLD ka si lo. Nain, miphun a ṭanhmi ka si. Nationalism a uarmi ka si fawn.CNLD ka uar khun ngai hnanak cu, Chin Chin a pasal Kawl a si ruangah thleidannak an ngei lo. An pical bak!Chin miphun kan sinak aa hrawmmi hna lakah hin Kawl thicawh tampi an um. Kawl taktak zong an um kho ko. Tuluk zong an um lai, Kala zong an um kho ko.Chin miphun sinak a zuar lengmangmi, miphun dang tawka liak hmang nakcun, kahpia an va si pekah, kan phun, kan unau sinak aa hrawmmi cu ka duh deuh tuk hna.\nPakhat vei ve nih, kan hnu deuh ahkhan, Kawl ca bakin, “Kawl miphun huatnak dingin politics nan leihmi hi cu..” ti phun in a tongh ve.Kawl kan hua nemmam lo. Kan ram lila ah an ilalter tukmi bel kan duh lo. Cu lawng si lo, an phung le an lam, an caholh tiangin barh chih in Kawl siter ve an kan duhnak policy khi kan duh lo.A bikin, kan ram le kan vawlei cia ah, mah miphun te nih iṭhit hruai, i-uk khawhnak phung kan haal.Anmah tlangtlak bu in buai kan duh lo. Kanmah tein kan ibuai hna lai. Miphun pakhat kan sinak kan phun kan tung cang hna lai ti khi si.Cucaah, ramleng a chuak cangmi, mahte in a dir kho cangmi hna tal nihhin cun, nan lung ifim cang u, Kawlrawn lei thlihran paoh dawi leen ve ti hlah u, ka ti tawnnak a si.\nHakha ah Naal le Lih Duur phu nih billboard mangtara an itaar. Public budget chung phaisa in sak dawh an si.Kawl tang kun huam veimawlo hmanthlak cu an taar lulh hna.Pa duhlo pakhat nih a thlehpiak hna rua.Cu kongah mi lungneem pawl nih, “Khualipi lungput si lo” ti phun in nan zai.An duhlomi cu an duh ah an thleh lai ta. Public property si lo.An itaarmi pawl khi thleh pet i “Nan innlo JCB in nawrpiak nan duh rih ahcun kanmah “Naal & Lih Duur” party hi Vote kan pe uh!” tiah ca an taarpiak hna awk hmanh si leh.A nem tuk rih.Mah caah dahkaw ka ti, ramkhel timi hi ram dahkaw khel a si cuh. Ram timi cu thisen in dahkaw kilven le humhim a si tawn.Pastor bantuk, academician lulu, kabya saya lulu pawl caah tuksapur rian dahfawh si. Nan ithelh lonak dingah ithelh tuk hlah u, ka van in ti tawnmi hna kha si.\nBy; Salai C Alexander\nNan innlo JCB in nawrpiak nan duh rih ahcun kanmah "Naal & Lih Duur" party hi Vote kan pe uh


Tuni Hi Hlasakthiam Muidawh B.Lal Tha Chin Birthday Asi. – Kawltu Team\nTuni Hi Hlasakthiam Muidawh B.Lal Tha Chin Birthday Asi.\nTuni hi kan Lainu hlasakthiam ngaingai simi le muidawh ngaingai simi B.Lal Tha Chin chuahni sunglawi asi. Kan lawmhpi tuk hring hran. Hi bantuk in Bawipa thawngin a chuahni a phanh tik ah kan lawmhpi tuk hring hran ko. Bawipa a tha, Laimi nih hlasakthiam kan neihmi hna hi kan cawisan awk a si hrim hrim ko. Happy Birthday B.Lal Tha Chin Sang.\nMah ti hin B.Lal Tha Chin nih a chuahni sunglawi ah ca a tial, “Tuni dam tein ka phanh khawh caah Bawipa kalom tuk❤… Ka Birthday a ka wist tu nan dih cung ah ka lom tuk…mah video a ka tuah piak tu na chung ah ka lom tuk❤ …Lak sawng in siseh phun phun in a ka lawmhpi tu nan za pi te cung ka lawm tuk❤ …Bawipa nih a let tam pi in thlachuah in hna sehhh” tiah a lunglawmhnak bia a chim.\n(A hmanthlak dawh taktak pawl hi van zoh tuah hna) Kan Lainu Gospel Singer B.Lal Tha Chin hmanthlak thar pawl cu zoh an nuam kho taktak. Gospel singer kan neihmi hna lak ah aa dawh bik pawl le pumrua tha bik pawl a si hrim hrim lai. Duh a nung taktak fawn. B.Lal Tha Chin hi mifel ngaingai mi a si, hawile sin i toidor ngaingai mi a si fawn.\n← Benjamin Sum Tingtang Thar Cu A Man Fak Tak Tak.\nSarah Hmanthlak Thar Cu A Dawh Kho Tak Tak. →


Kan Lairam Khuapi Hakha Khua Ah Mah Ti Bak hin Ralkap An Cawlcang Than! (Zei ah an kan rel lo)! – Kawltu Team\nKan Lairam Khuapi Hakha Khua Ah Mah Ti Bak hin Ralkap An Cawlcang Than! (Zei ah an kan rel lo)!\nApril 13, 2021 April 14, 2021 Amon Ka Si\nRalkap nih Hakha Khuathar ah Inn Pakhat an Bauh. Ralkap nih kan laithlang cu an duh ti paoh in an luh hnawh, Inn an bauh, hnangam tak in an um chap rih!\nNihin chun sml. 11:00 hrawng ah ralkap le palik tampi Hakha Khuathar ah an kal i inn pakhat an bauh hnu ah a chung ah kawlhawlnak an tuah len, tiah kan theih. Inn an bauhmi hi Ral Er lam cung ah a ummi a si. An bauh lio ah inn ngeitu Tin Sang Pa te hi an um lo i, zei ruang ah dah an bauh timi zong theihfian a si lo.\nRelchap: China Nih Vawlei Cung Thin A Thawnh Thluahmah Cang! (Ralpi le I Kahdohnak A Chuak Kho)!\nTaiwan cunglei hmunhim nak cu zarhpini ah Tuluk Jet 25 cu an zuang tiah Taiwan cozah nih a chim, mah hi kongah Tuluk nih ralser a timh tiah American ramdang lei vuanci Antony Blinken nih ralrin a pek hnu ni khat ah a cangmi a si.\nCunglei vanlawng 18 telh in Taluk jet hna cu Taiwan i ADIZ cunglei hmunhim cungah a luh ruangah Taiwan ramdang lei vuanci nih chuak dingin ralrinnak a pek hna i vanlawng pawl cu an hngak, mah hi tu thla chungah a voihra nak an luh le phanh a si.\nTaiwan kulh chungah khuacaan i thleng dingin Taluk nih i timtuah hlah uh nan i timhtuah ahcun a fak tukmi sualpalh nak na tuah a si lai tiah zarhteni ah American ramdang lei vuanci Blinken nih ralrin a rak pek.\nTaiwan cu Taluk ram nih khiahmi One China i a muru ah ah rikhiahmi a cohlang lo tu Taiwan President Tsai Ing-wen 2016 thimnak lio le a kai hnu ah Taluk le Taiwan karah i hmuhthiam lo nak a fak chin.\nA luan cia mi kum zongah Taiwan i ADIZ thlilei hmumhnak cu Taluk jet hna nih an permi hi voi 380 a si tiah Taiwan nawl ngei tu nih an chim.\nCrd- VOA/via- Chin Post.\n← China Nih Vawlei Cung Thin A Thawnh Thluahmah Cang! (Ralpi le I Kahdohnak A Chuak Kho)!\nUS Palik Hi An I Chuahsual Peng Ko Lo Hme Maw? (Minak Pawl An Rem Taktak Hna Lo Maw A Si)? →


Amah Cu Kan NU Asi.\nBaibal caang: Galati. 4:28-31\nBiadomnak: Pathian samhrisih kan timi hi asitaktak i a um taktak mi asi ko. Cucu Nungak le tlangval pakhat le khat i duhnak le i tlaihchannak men i a ra mi asi lo. Aa duh ngai mi le aa uar ngai mi hna khi “Samhrisih” an si ti ding an si theng lo.\nGenesis 2:21, 22 ah Pathian nih “PA cu a mit a kuhter, thuh hluahmah in a hngilhter i ‘Operation’ a tuah mi hi PA hnakruh in serh mi ‘NU-EVE’ le ‘PA-ADAM’ samhri asih hna a si ko. Cun PA sinah NU a kalpitu cu Pathian amah hrimhrim kha asi. Cu hnu longah PA nih:\n-Kei mah phun taktak\n-Ka ruh in lak mi ruh\n-Ka sa in lak mi sa\na ti i a cohlan. A min ah “NU” siseh tiah PA nih a chim cu “KA NUPI” a si tiin Pathian kut in a rak cohlannak kha a si. Cu caah Pathian samhrisih kan ti mi cu: Pathian duhnak le khuakhannak aa tel mi phung ningin dirh mi chungkhar le nuva sinak kha a si.\nGalati. 4:21-31 chung bia nih a kan hmuh sak mi cu: Fanu fapa hna a kan hrintu nu hna nih zei bantuk phung in dah an kan hrin i zei bantuk nu hna nih…


Lungthli Tum: U Nu Chan Kawlram Economy:British Colony Chan Tluk In A Thangcho Maw?\nU Nu Chan Kawlram Economy:British Colony Chan Tluk In A Thangcho Maw?\nBiadonhnak: Burma kong kan chim ah chankhat lio tlor thing le facang zuar kho bik, South East Asia ah a rum bik a si tiin kan chim theo. Hiti a rumbik caan bel fiang set in kan chim bal lo, tam deuh nih U Nu chan ah kan ruah sual tawn. Hihi a dik thlu lo, U Nu chan ah kawlram a rak thangcho ngai ve ko nain British chan tluk in a rak thangcho lo. Vawlei ka kip facang le tlor thing a rak kuat(export) tam bik caan hi British chan 1886-1940 kar ah a si. British channak in U Nu chan(1948-1962) ah kawlram facang chuak, facang cinnak hmun(Sown area) le ramdang kuatmi(export) a zor deuh hlei ah pakhat cio income(Per Capita Income) zong a tum chuk ngai.\nU Nu chan Vs British chan: British chan 1938/39 kum ah kawlram milu 16.1 million a rak si i GDP(Ramchung thilchuakmi a man vial te fonh mi) hi Ks 4,954 million a si. Per capita income(minung pakhat cio income) hi Ks 302 a si(Myat Thein:Economic Development of Myanmar.P-17). U Nu chan 1950/51 ah GDP Ks3,431 million tiang a tum i ramchung milu 19 million tiang a rak kai manh. GDP karh loin milu long a karh caah per capita income cu Ks 186 tiang a rak zor. 1959/60 tu ah kawlram GDP a hung kai deuh, Ks 5,600 million tiang a rak phan, British channak in tlawmpal a tam deuh. Nain,ramchung milu 22 million tiang a hung karh ve tikah per capita income cu Ks 269 tiang long a rak phan( Teruko Saito& Lee Kin Kiong. Statistics on the Burmsese economy. P-7). 1958-60 kar hi Independence hnu kawlram a rak thancho bik caan a si,hi kum hnih chung hi Ne Win cozah(caretaker) nih a rak hruai chung lio a si.\nU Nu chan ah hin kawlram facang chuak a zor tuk. British chan 1938/39 kum ah kawlram facang chuak 7 million tons a rak si i kumkhat ah ramdangah 3 million tons a rak zuar(export) kho.U Nu chan 1953/54 bel ah cun facang kumkhat chuak 527,000 tons(ting nga fai) long a si i 1.2 million tons long ramdang a rak zuar(export) kho. A rak thancho bik caan 1960 zongah 1.6 million tons long a rak zuar kho. Cuhleiah,facang cinnak hmun(sown area) zong 1938 lio 5 million ha a si nain 1953 ah 4 million ha long a tang(Ian Brown: Burma's Economy in the Twentieth Century). Hiti GDP, per capita income le rice export a tum ning kan zoh tikah U Nu channak in British chan kawlram a rak thangcho deuh hrim ti hmuh khawh ngai a si.\nU Nu le Two-Year Plan: Kawlram independence hnu 1 April, 1948 ah U Nu cozah nih Japan kut in a rawk tuk cang mi kawlram cu kumhnih chung ah British chan kawlram dirhmun phak than ding ah 'Two-Year' plan an rak suai. Hi plan a hmui tinh bik cu ramchung company le enterprise vialte cozah ta ah ser dih(nationalization), leiba cham kho lo ruangah India kala(Chettier or Chetti kala) pawl kut cung a phan cangmi lei(land) vial te kawlmi kut ah chiah than dih(burmanization) le ramdang ah cawk tawn mi thilri vialte ramchung chuah(manufacture) ding (industrialization) hna an si.A fawibik in chim ah cun socialist policy an ser. Hi plan cu an ruahning in a tluang lo, Communist&PVO le Karen ral ruangah U Nu cozah cu Rangon leng a rak cawl kho lo(Louis Walinsky:Economic Development in Burma 1951-60.P-69).\nU Nu le Eight-Year Plan: 1952 ah U Nu cozah nih American thiamsang pawl hmang in kumriat chung ah kawlram a tungmer ding 'Eight-Year plan' or 'Pyidawtha plan' an suai than. Hi plan nih industrial sector lei hi abik in thanchoter ai timh, kawlram nunnak a simi agriculture bel u-sa a pe deuh lo(Tin Maung Maung Than:State Dominance in Myanmar. P-55). Private company le enterprise a um ti lo,cozah ta ah ser dih a si. Facang lei(land) inn dongkhat ah 10 acres cio in an phawt hna, cozah nih lei tuahtu sin in facang man fawi deuh in a cawk i ramdangah man fak deuh in a zuar than. Private in export tuah khawh a si ti lo. British chan ah ramdang he free trade policy a rak hman mi bantuk a si lo, tariff(tax) a tam caah import&export a rak har.\nEight-Year Plan cu an ruahning in a kal ti lo caah U Nu cozah nih 1955 ah a kal tak than. U Nu nih private company a biapit ning a hung ifiang deuh i private company tuahnak nawl a hung onh bang than,nain kum 10 chung state nih a lak lai lo ti long guarantee pek a si(Lundahl and Wyzan.Political Economy of Reform Failure.2005). Eight-Year plan du soisel a tong ngai, plan suaitu American zong fak ngai in an soi sel hna. Rangon newspaper pakhat ah 'US nih Burma economy hrawh ding in a minung kawlram a rak thlah hna' ti tiang in an rak tial(Ian Brown: Burma's Economy in the Twentieth Century). Cuhleiah, caan karlak Ne Win cozah nih cu American fimthiam zong 1958 ah a rak thawl diam hna.\nBiadonghnak: Kawlram hi British uknak tang a rak um lio ah a right a rak sunghmi a tam ngai ko lai. Nain,British chan ah hin kawlram a rak thangcho tuk. U Nu cozah cu kum 14 chung ai cawl nain a policy hman mi a that lo ruangah a hma a kal kho deuh lo.U Nu cozah a thancho khawh lonak aruang bik tiah economist tampi nih an ruahmi cu ramchung company vialte cozah ta ah ser(nationalization) policy le agriculture abiapi ah a chiah lomi hna hi an si.A tawi bik in chim ah cun nationalist idea le socialist policy nih kawlram economy an rak hrawh ti khawh ngai a si.\nU Nu Chan Kawlram Economy:British Colony Chan Tluk...


SAC ralhrang nih Wai Wai an thah nau pawi lio mi a si – Lai Lungrawn Post\nAugust 11, 2021 August 11, 2021 admin Theihtlei\nInndot sang cung in a tla mi hna lakah nu pakhat a tel Facebook account Wai Wai Myint ပန်းသီး tiah hmang mi nu pakhat cu pum lawng lo mi a si i, thlathum nau sem pawi liomi a si tiah theih a si.Inndot sang cung zuan in nunnak a pe mi hna chung in nu pakhat cu lungvar, sui dawr a tuah mi a si i, a pasal hi doctor a si, fanu pakhat an ngei i nunnak a pe ngamtu nu raltha a si.\nCu thil a can lio ah mino hna sin ah phaisa hlu an pek lio a si i, ralhrang phu hna cu an rak phanh caah inndot sang cung zuan in a nunnak a pek tiah theih a si.Mino hna he hmunkhat ah nunnak thap in hramhram nawlngeihnak la tu ralhrang phu uk duh lo nak an langhter the chin post.\nThawngdang NUG Nih Tuah Dingmi Aungbali A Zuartu A Cawtu Tlaih Nan Si Lai,Ralhrang NUG nih tuahding mi aungbali a zuar tu,a caw tu hna cu tlaih an si lai tiah ralhrang nih an thanh\nNUG nih tuahding mi awngbali thi အာင္ဘာ‌ေလထီ a zuartu le a cawtu hna cu tazacuai in thongthlak an si lai tiah ralhrang nih a luancia mi August 8 ah khan cathanh a chuah.Tangka thap lentecelh nak upadi pohmah 97 ning in hi cathanh hi langhter a si.\nSAC ralhrang hna nih an langhter mi ah NUG, CRPH phu hna cu SAC nih phungninglo phu pakhat ah thanh a si caah phungninglo tangka thap lentecelh thi ထီ zuarnak an tuahtimh mi kong ah mah pumpak i tel, tha pek nak tuah le, lam pakhat khat in i tel nak le tehte he hmuh a si ahcun, cu palh nak hmuhpiak mi cu tangka thap lentecelh nak upadi ning in tazacuai in thongthlak a si lai tiah an langhter.\nSAC ralhrang cu minung ah cohlan khawh an silo tibak in mirang nih an phuan cang


Malaysia: Pu Van Lian Thang ruak thaizing Kawlram an kuat lai | THE CHIN EXPRESS\nMalaysia: Pu Van Lian Thang ruak thaizing Kawlram an kuat lai\nKuala Lumpur — January 3 zaan 11pm ah hri awk in a nunnak ai lami Pu Van Lian Thang ruak cu January 8 ah vanlawng in Kawlram kuat dingin kan timh lio si, tiah Malaysia Kawlrammi ruakvui bawmtu bu ‘Kepong Free Funeral Services’ nih tuni ah thawng a thanh.\nPu Van Lian Thang cu Kuala Lumpur i Laimi tampi an umnak Jalan Loke Yew sang ah a ummi si. An umnak inn chungah hri aa awk hi si. Zei ruang dah a nunnak aa lak ti cu hngalh a si lo.\nHakha peng, Buanlung khuami a si. Mino te, kum 23 a si.\nA nupi le thla 1 an fapa a kaltak hna. Nupi a ngeihnak zong a sau tuk rih lo. December ah fapa duhnung te an ngei.\nTantakmi a nupi pi a ngaihchia tuk hringhran.\nA nupi nih, “Ka dawt zei ton dah kan ton ee, ziah a sau deuh in khua na kan ruah piak lo ee pasal na si lo ma na kan kal tak tuan tuk ee na nu pi le na fa te nih kan in ngaih tuk cang ee kan i lung sak kho hrimhrim lo ee ka dawt, rau thla te in kan um pi mu,” tiah January 4 ah ngaihchiatnak ca a ṭial.\nTuni ah, “Ma hi ma kan tuan bia Tawi si cang a van aw kan in sing lo ti zong ah zei San thla ti lo mu zeite hi dah na calh lo bik mi si ee ka dawt ziah naka chim ve lo zei theih lo te cun na thuar ee ka zan mang ter ah rak ka chim ve te mu ka mit a mui Van ka zoh a sang vawlei ka zoh a pit zei tiang hi dah na zun in kan rak tuar lai ee na fa te nih pa pa ti ho dah au lai.\n“Zeitin ka rak hmen lai kan ca na rak kan hruai piak lo na lung Tawi tuk ee ma ti hin um ding hi nakan siang ko ma kan i lu si kho lo ee na hawi kawm na u nau na chungkhar ni kan thuar tuk ee siang lo bu te in mang tha chung mu ka dawt a van,” tiah a ṭial.\nTantakmi a nupi le an fapa kong ruah ah thinlung nih a celh hin lo. Kan biak Pathian tu nih hnem in lam hruai ko hna seh.


Trump le Biden Debate voi 1nak an tuahnak ah biaalnak le biaceihnak i hruaitu Moderator le Trump kar ah buainak a chuak. – Thechinlungnews\nTrump le Biden Debate voi 1nak an tuahnak ah biaalnak le biaceihnak i hruaitu Moderator le Trump kar ah buainak a chuak.\nTuzarh ni hnih ni zan lei ahkhan Trump le Biden cu, Cleveland Ohio ah Debate voikhatnak an tuah i cu lio ah cun Christ Wallace hi, biaalnak le biaceihnak i hruaitu Moderator a si, debate an thawk tlawmpal nih Trump cu nawl a ngeih lo tuk caah, Christ Wallace nih rule ka ser mi hi na zulh awk a si tiah Trump cu a chim. cu caah Trump le biahaltu a si mi Wallace karah buainak a chuak caah, online in a zohtu mi tampi nih debate vialte lakah hna ahnawk bik le a chia bik a si an ti cio.\nDebate an tuah dih in Democrats cheukhat an Trump cung ah an thin a hung tuk i, Joe Biden cu Next Debate ah i zuam ti lo ding in an chim, a si nain tuni ahkhan Joe Biden nih next debate ah ka tel ko lai tiah a thanh than hi a si. Joe Biden le President Donald Trump cu hmaithla chung ah debates voihnih ngei ding an asi i, Biden nih Tuzarh nihnihni zan lei ahkhan campaign a tuah lio ah a chim mi cu zeiti a si hmanah Trump he debate an ngei ding cu a si hrim ko caah, ka caah cun zeihmanh buai ding mi a um lo, lih bia zong Trump bantuk in ka ram mi ka chimh hna lai lo, mipi duhning le hnatlak ning in rian a tuan mi ka si tiah raltha tein campaign a tuah lio ah a chim.\nTrump le Biden cu Tuzarh Tuesday zan ahkhan face to face in Debate an tuah pakhat le pakhat an i sawisel i cu lio ah Biden nih Trump cu, nang mah cu America president vialte lakah a chiahru bik na si US mi tampi thihter tu le mitthli a tlakter tu President achia bik kan ngeih mi na si tiah a ti. CNN\nBe the first to comment on "Trump le Biden Debate voi 1nak an tuahnak ah biaalnak le biaceihnak i hruaitu Moderator le Trump kar ah buainak a chuak."


Bialehnak: Senthang Cakei BHS nih Australia lei Sakhi holh tam tuk lo ding a cawnpiak  – Chintanbo\nAugust 25, 2021 admin CHINNEWS 0\nKan theih dih bantuk in August thla 21 ah Kan laimi lak ah Vawlei cung pumpi Paih Champion Rung Lian Ceu le Biak Hmun Sang cu an i paih i Baik Hmun Sang nih Chuncung Cakei Rung Lian Ceu Cu fawi tuk in a tei ti cu kan hmuh dih mi a si. Cu thawk cun Biak Hmung Sang cu vawlei cung pumpi Lai Paih ah Champion timi mi min/mintthatnak a co/ngeih a si.\nRung Lian Ceu nih Biak Hmun Sang hi a singkhaw, challenge ah cun Biak Hmun Sang nih a cohlan than lai maw ti hi mi pi nih kan theih duh cio? Cmpage interview tuah nak ah Biak Hmun Sang nih fiang tein a chim ko i Lai paih Champion ka si tik ah a ka singkhaw duh ah cun round-16 a paih ta a herh a ti. USA Lai Paih Comittee nih an tuah mi Round-16 i zuam nak ah Champion a hmu mi he paih ding ah ready ka si peng ko tiah a chim.\nAustralia ah a um mi Australia Lai paih Champion Sui Bawi Sang nih Fb ca hmai ah ca thanh nak a tuah mi cung ah Biak Hmun Sang nih a leh than mi cu ” Pa a si ko i ca tamtuk tial a hau lo a ngamh ah cun USA ah rak ra seh, kei cu laimi lak ah paih Champion ka si i, Champion a si duh mi paoh nih cun ka um nak ah an ra a hau, tiah a ti.\nAn ngamh ko ah cun phaisa USD. 5000 rak i put law valawng ticket la law, rak zuang law a dih ko, zeitik caan paoh ah ready ka si tiah a leh. Crd. Cmpage interview\nLai mi Cheukhat nih Rung Lian Ceu nih a voihnih nak paih ding ah Biak Hmun Sang cu Singkhaw/challege seh law Biak Hmun Sang nih a cohlan lo ah cun a tih siloah a ngamh lo tiah kan ruah. Lai paih zawng hi Biak Hmun Sang nih a chim bantuk tein a dotdot in kai than a herh. Biak Hmun Sang zong hi USA ah tuah mi Lai paih ah champion a hmuh hnu lawng in Rung Lian Ceu he an i paih a si.\nTah Chun nak ah AungLa Nsang le De Ridder kha tahchunnak kan lak kho. A Tu hi MMA champion hlun a si mi AungLa Nsang zong a dotdot tein a kai than ti cu fiang tein kan hmuh kho. A caan a cut tik ah cun De Ridder, a taisawm pa 2 a la tu pa, Netherlands pa he an i thua than te ko lai.\nNote, Tu kum Chung ah Senthang Cakei Biak Hmun Sang Cu Australia Sakhi Sui Bawi Sang nih a ngamh taktak te hnga maw? USA ah cun a kal hnoh ngam hnga ma ticu ka ngang/hngah tuk ko.


Trump Dirkamh Tu Pawl Nih Tuah An I Timh Mi Cu A Pui Law Law. – Kawltu Team\nTrump Dirkamh Tu Pawl Nih Tuah An I Timh Mi Cu A Pui Law Law.\nNovember 12, 2020 Pu Tawn Mang\nPresident Donald Trump a dirkamhtu, Proud Boys hruainak in a ra laimi zarhte ni November 14 ah Million MAGA March” on Washington DC “ tin tonpumhnak nganpi tuah an i tim cang. An tinh bikmi cu Democrats hna nih thimfung an firmi an lungtlin lonak le President Trump cu mipi nih an dirkamh langternak rally a si lai. Freedom Plaza in Supreme Court tiang lam kan zawh lai tiah an thanh.- Salai Lairamthang\n← Trump Caah Thawngpang Tha Tak Tak A Van Chuak Than Cang.\nAn Zuzu A Tlau Tawn Caah Pastor Pa Inn An Khangh Piak. →


Kawl Ram Tangriat Awng Mi Paoh Cu AGTI Sianginn Ah Kai Khawh A Si — Salai Ephraim Thawngpang\nKawl Ram Tangriat Awng Mi Paoh Cu AGTI Sianginn Ah Kai Khawh A Si\nKawl ram tangriat 8 a awngmi hna caah AGTI sianginn ah kutzung lei training (tindan)kai khawh a si cang tiah theih a si.cun hi AGTI sianginn ah a kai kho dingmi hna cu kawl ram tangriat 8 an awn hrimhrim a hau i,cu hna pawl caah cun zei hmanh a herh lai lo tiah an chim.\nCun Putaoo, Myitkyina , Bamaw ,Khanhtey, Mindat ,Kalay, Mungyua , Kyutse, Pakhuku , Lasho, Thawngkyi, Kyaitong, Myithteyla , Luaikaw , Naypitaw, Magwe, Pyay, Tawnggo, Sittwe, Hentatah, Maoopin , Pathein , Baann, Thaway , Tedim ,Mandalay hmun ah AGTI sianginn cu a mikip nih kai khawh dingin timhlamh a si cang tiah an chim.\nCun hi AGTI sianginn a kai dingmi hna hi tangriat 8 a awn pin ah a nun nawl a t’ha mi le hawi he a kom kho mi an si lai.hi AGTI sianginn ah a awngmi le an cawnmi t’ha tein a thiam i awng nak a hmutu hna cu a cozah nih rian an pek hna lai pin ah Sianghleirun sianginn a luh khawh nak ding tanghra 10 awn nak lehhmat tuah piak an si lai.\nCun AGTI sianginn t’ha tein a awng a si ah cun Sianghleirun a kai tik ah thlakhat ah thong 30000 bomhnak pek an si fawn lai tiah an chim.hi AGTI sianginn ah an cawn dingmi hna cu Inn sak ning hna le Electric tuahto ning le Motor siam ning le Aircon siam ning etc..tibantuk thil tampi cawnter an si lai.a mah belte AGTI sianginn kai a duh mi hna caah form May 23 tiang lawng lak khawh a si lai tiah an chim.\nTagged Kawl Ram Tangriat Awng Mi Paoh Cu AGTI Sianginn Ah Kai Khawh A Si\nRepost: A Thiang Thitumhnak Puai Sawmnak Le Theihter Than Nak →\n← USDP Party Hruaitu U Than Htey Nih Cun 2008 Phunghrampi Cu Remh A Herh Lo


Arthluak bantuk a neimi Laimi lak zongah kan um ve, cu bantuk mi cu Bible nih sal ttha lo, sal santlai lo a ti hna – Hakha Cherry\nKum 1990 lio hrawng ah Thantlang High School No.2 i taangruk ka rak kai lio ahhin kan hawipa pakhat nih a rak chim tawnmi cu “na thluak cu arthluak bak asi ko” tihi si. Kan hawipa cu a muisam cu tlawmpal te ka suai khawh nan a min cu ka philh cang. Kan hawi le lakah biachimdan a thiam lem lomi, ruahnak tlawm deuhmi, santlai lo deuhmi le a fim lo deuh i a hmuhmi hna kha na thluak cu arthluak bak asi ko a ti tawn hna.\nHihin kan vawlei zongah minung a si ko nan arthluak bantuk a neimi minung tampi hmuh khawh an si. Arthluak bantuk a neimi minung cu khua le ram, miphun ca le Khrihfa bu ca zongah santlaihnak le tthathnemnak an nei lai lo i ruahnak thar zong an chuahpi kho lai lo. Zeithil poh cang hmanh sehlaw a ttha lei bantuk lawng tein an hmuh lai i an chim lai. Thilchia le thilttha lo thleidan dan zong an thiam lai lo. An thluak hrim nih a phan lai lo mah tuah cu. Mi nih ca an ttialmi le cauk, thil an tuahmi le thil a cangmi le bia an chimmi pawl cung zongah zeizawn hi dah a ttha i zeizawn hi dah a ttha lo i zei bantuk ruahnak ttha dah kan chuahpi lai i kan tuah lai timi zong an ruat kho lai lo.\nAruang cu an fim lo ruang le arthluak bantuk an i neih caah a si ko. Mi mithmuhnak ah mittha ngai an lo lai nan mittha an lawhnak zongcu san an tlaih ruangah, le an fim lo ruang ah le arthluak bantuk an i neih ruangah a si ko lai. Cu bantuk minung cu Khrihfa ttha zong an si kho fawn lai lo. Bible nih sal ttha lo, sal santlai lo a timi phun an si. Thil ttha lo, thil dik lo, sualnak ti bantuk zong an soisel ngam lai lo i an do ngam fawn lai lo. Zeipoh khi a ttha lei bantuk lawng tein an cohlan lai i an hmuh lai, an chim lai. Kan Bible kan zoh tik ah Bawi Zisuh le Profet vialte nih cun sualnak, thil ttha lo, thil dik lo, zatlang nun din lonak le cawnpiaknak hman lo vialte hehchet tiah an dohngam, an soisel ngam i an nunnak tiang an pek ngam. Dai tein an um lo i arthluak bantuk a neimi bantuk in a ttha lei lawng tein an hmu dih lo.\nMi zeipoh nih uarmi, duhmi le pommi cu thil dik lo, thil hman lo le sualnak a hmu kho i mah cu hlohnak/hrawhnak dingah ralttha ngai in a chim ngamtu, a ttial ngamtu, a soisel ngamtu an si ko. Mah an i zuamnak vialte in cun ruahnak thar le ttha zong an chuahpi lai i mi zapi caah tthatnak le hlawknak a chuahpi ding lawng an i zuam lai/an kawl lai/an tuaktan lai.\nCu bantuk cu mifim le miza, nu salttha le pasal ttha lawng nih an tuah ko lai. Arthluak bantuk a neimi minung nih cun ka fim ngai rua tiphun in le mittha ngai ka si rua tiphun in zeithil poh a cangmi cungah a tthalei bantuk lawng tein a chimter lai. Mahcu san a tlaih lo ca le a ruahnak le a thluak nih a phak lo ca le arthluak bantuk a neih caah a si ko. Atutan thil kan tonmi kong zongah arthluak bantuk a neimi minung hmuh khawh an si ko.\nArthluak bantuk a neimi minung cu Pathian zongnih hman awk ah a duh hna lo. An ralchia lai, ruahnak thar an chuahpi kho lai lo, sualnak le din lonak zong an do ngam lai lo i zeipoh hi a ttha lei bantuk lawng tein an chim ko lai/an kalpi ko lai. Zatlang nun i din lonak sersiam le remh zong an i zuam lai lo. Pathian nih a duhmi minung phun cu din lonak le sualnak a do ngamtu, a ttial ngamtu, a chim ngamtu Bawi Zisuh le prophet vialte, le mifim pasal ttha le nusal ttha phun hi an si ko. Arthluak bantuk a neimi Laimi cheukhat kan um ve. Na arthluak bantuk hlonh na duh ahcun Bible nih a ti bang Pathian sinah fimnak le hngalh khawhnak hal ko. An pek hrimhrim tiah ka chim ngam.Credit– Van Tum


Good News:SAC ceilak nih Min Aung Hliang an zamtak than a lung rawk bak lai? – Lai Lungrawn Post\nGood News:SAC ceilak nih Min Aung Hliang an zamtak than a lung rawk bak lai?\nSeptember 4, 2021 September 4, 2021 admin Hmuhning\nHramhram nawlngeihnak la tu ralhrang phu khah-lah-yah(104) in ralhrang minung 28 nih an hriam tling nih riahbuk an chuahtak i mipi lei ah an dir.\nTaningtari ramthen Thawai (ထားဝယ္) ah umhmun khuarmi ralhrang phu khah-lah-yah (104) hna hmunhma tlangcung riahbuk Myakhapat(ျမခါပတ္) khua, Labawngtawng(လားေဘာင္းေတာင္) riahbuk in ralkap minung 28 nih an hriam tlamtling he zaam tak, mipi lei tang ding in tiah cuka hmunhma thawngzamhnak nih a langhter.\nNawlngeihnak la tu ralhrang phu khah-lah-yah (104) in sakhan chuahtak mi ralkap hna cu Lawnglung peng nitlak lei tiang ralhrang phu minung thazaang tampi nih an kawl hna tiah cu cathanh ah cun an langhter.\nThawngdang China nih ASEAN kongkau ah rian a khinhmi China’s special envoy to ASEAN Affairs Sun Guoxiang cu SAC sawmnak bantukin Myanmar ah a ra i August 21-28 tiang a caam. SAC chairman Min Aung Hlaing le ralbawi dang hna he tonnak an ngei tiah China nih a thanh.\nSAC ralhrang le KNU kah doh nak fak ngai a chuak than ralhrang a thi mi an tam taktak\nZualko:Nungak Mal Sam Kimi a ruak in an char a fak ko.


Malaysia ah Thingyan puai tuahtu Kawlrammi 41 cu RM1,000 cio dantat | THE CHIN EXPRESS\nMalaysia ah Thingyan puai tuahtu Kawlrammi 41 cu RM1,000 cio dantat\nMalaysia cozah nih Covid-19 zawtnak karh hlah seh tiin lengchuah a khapmi zul loin April 12 ah Thingyan puai a tuahtu Kawlrammi 41 cu tuni ah biaceihzung nih RM1,000 ci0 dan a tat hna.\nDantatmi an liam lo ahcun thla 1 cio thongthla hna uh, tiah peng biaceihtu Boy Acho nih bia a khiah.\nKawlrammi pawl cu kum 19 in 34 kar an si.\nSelangor state i Covid-19 mizaw an umnak sang ah Thingyan puai an tuah ruangah palek nih an tlaih hna i Chawnh Khawhmi Zawtnak Khamnak le Vennak Upadi Dal 6 (1) in lengchuah khapmi an buar tiin biaceihzung ah taza an cuai hna. An dihlak in kan sual ko tiah an i phuan.\nSepang khua um kuthruk sehzung rianṭuan pawl an si. April 12 zaan 8:30pm in 10pm tiang pa riahnak inn ah Thingyan puai an tuah.\n“Malaysia cozah nih lengchuah le puai tuah a khapmi kong cu an boss zong nih a chimh hna pinah, Malaysia media vialte nih ni fatin an thanh peng i an hngalh tuk ko lai. Mah buin puai an tuah hi cu kan ram upadi an singkhaw hlah maw ti awk in,” tiah tazacuaitu cozah sihni nih biaceihzung ah a chim.\n“Puai an tuah lio video Facebook ah an tar i rampumpi a hninh dih. An thil tuahmi ṭih a nun tuk ning an pemh khawhnak hnga le an rianṭuan hawi lawng si loin mi vialte nih cozah lengchuah khapmi an buarnak hnga lo upadi ning tein dantat hna law fim chim hna,” tiah biaceihzung a hal.\nKawlrammi 41 a aiawhtu sihni G.Rajasingam nih, “an dihlak in phungning tein an ra i sehzung ah rian an ṭuan. An sifak tuk hna i khualei in nulepa le chungkhar nih tohmi an si,” tiah biaceihzung ah a chim.\n“Hi bantuk lio caan ah kan Kum Thar kan tuahmi cu kan palh tuk tiin an i cohlan dih,” tiah dantatnak neemter deuh dingin a halpiak hna.\nAn dihlak in RM1,000 cio an liam lai, tiah theih asi. — NST


Good News : US Biaceih Zung Sang Bik Mi Rian Tuantu Ah Khrihfa Mi Thim Cuahmah An Si – Onlinenungak\nGood News : US Biaceih Zung Sang Bik Mi Rian Tuantu Ah Khrihfa Mi Thim Cuahmah An Si\nPresident Trump nih kum 4 president a ṭuan chungah Supreme Court biaceihtu 3 a thimmi hna cu tlamtling tein fehter an si. Cu hna cu; Neil Gorsuch, Brett Kavanaugh le Amy Coney Barrett hna hi an si. An pathum tein Khrihfa (Catholics) an si. Neil tu hi Catholic in Episcopal ah aa ṭhial ṭhan tiin an langhter.\nPresident Obama nih kum 8 president a ṭuan chungah biaceihtu pahnih US Supreme Court ah a rak thim manh ve. – Sonia Sotomajar (Catholic) le Elena Kagan (Judah biaknak) an si. President G.W. Bush nih kum 8 president a ṭuan chungah biaceihtu 2 Supreme Court ah a thim ve hna: Tulio Supreme Court lubik a simi John Roberts (Catholic) le Samuel Alito (Catholic) an si.\nPresident Clinton nih president a rak ṭuan chungah biaceihtu 2 Supreme Court ah a rak thim ve. Stephen Breyer (Judah biaknak) le Ruth Bader Ginsbur (Judah Biaknak) an si. Ruth hi September 18, 2020 ah khan a nunnak a liam caah amah ai ah Amy thim a si. President G. H. W. Bush nih kum 4 president a ṭuan chungah Supreme Court biaceihtu pakhat Clarence Thomas (Catholic) a rak thim ve.US milu 20% tluk hi Catholics an si. Biaceihtu Bawi sinak dingah zumhawk tlak an si a lang ngaingai. Ref: Wikipedia ( Biak Hmun Lian )


Ralbawi Col. Solomon Thang Ding ‘ Khin Maung Yi hi kah/thah kan timh ko’ – Chin World News Evening\nDecember 22, 2020 December 22, 2020 Salai Van Chin News\nCu lawng hmanh si loin, Khuabawi kip fak taktak in a rak hrem hna i a cunglei kan langhter bantukin a hremnak hna hma tuar kho loin a nunnak a liammi tiang zong an um. Hi kongah mipi nih zeiruangah dah CNA/F nih an zoh sawhsawh ko hna timi Col. Solomon Thang Ding cu biahalnak an tuah.\nHi kong he pehtlai in Ralbawi Col. Solomon Thang Ding nih hitihin lehnak a tuah,“Khin Maung Yi nih kah/thah dingin kan naule kan thlah ko hna. Ka naule kan thlah hna tikah a cheu cu kan khua ah kap hlah a kan ti. Cun, kan khua pawngah kap hlah uh a kan ti.\n“Cun,voikhat lam in an bawmh i (a nau le an thlahmi hna nih) zeitindah ai tuah (a um) ti a si ah cun, Pastor le Khuabawi pawl cu keh le orh in ai chiah dih hna i cuticun a kal tikah, mah i kan nu le kan pa pawl thih ding kha kan duh hoi loh. Mah ruangah kha ti khan tlorh thaimi (a luat thaimi) kha si. Atimh lamh cu kan timh tuk ko,”tiah Ralbawi Col. Solomon Thang Ding nih cun a chim.\n“Ralbawi Khin Maung Yi hremnak fah tuk ruang ah a nunnak a liam mi ka pa, Pu Lawm Ceu philhlonak”\nBy: Lily Hniang Chin Par\nZualko: Tedim peng, Khaikham khua i inn kanghnak ruangah in hngaktu pa nunnaka liam


1Peter 1 (1 Peter 1)\nPeter Cakuat Pakhatnak hi Asia Minor ram chaklei kam i a ummi khrihfa hna, “Pathian thimmi miphun” tiah timi hna sin i kuatmi a si. Hi cakuat nih aa tinh bikmi cu an zumhnak ruangah hremnak le harnak a ingmi hna lungṭhawnnak peknak ding caah Jesuh Khrih a thihnak le a thawhṭhannak le a rat ṭhan lainak kong hngalhter ṭhan a herh kha a si i cu bantuk ruahnak ngei bu cun annih nih harnak an inmi kha in i cu harnak an inmi cu an zumhnak hneksaknak caah a si ti kha hngalh i “Jesuh a langh Ni” ah laksawng an hmuh lainak kong ah ruahchannak a herhnak kong chimh kha a si.\nHi bantuk harnak chungah hin Khrih a zulmi nih cun Khrih ta a simi minung bantukin nun a herhnak zong kha a chimh hna.\nPathian khamhnak hngalhter ṭhannak 1.3-12\nNun thiang forhnak 1.13—2.10\nHarnak caan ah Khrihfa ziaza 2.11—4.19\nKhrihfa toidor ziaza le rian 5.1-11\n1Jesuh Khrih lamkaltu a simi Peter nih, Pontas, Galatia, Kappadosia, Asia le Bithinia peng i ralzam bangin aa ṭhekmi, Pathian thimmi hna, nan sinah ca kan kuat hna. 2Jesuh Khrih kha a nawl ngaih awk le a thi in nannih cu tlengh awkah Pathian kan Pa tinhning in thim nan si i a Thlarau nih miphun thiang ah an ser hna.\nVel le daihnak cu tling khitkhet in nan ta si ko seh.\n3Kan Bawipa Jesuh Khrih i a Pathian le a Pa cu lawm ko u sih. Zeicahtiah a zaangfahnak a nganmi ruangah kannih cu Jesuh Khrih thihnak in a thawhternak khan, nunnak thar a kan pek. Cucaah kannih cu zumhnak nung in kan khat i 4Pathian nih a mi hna caah a chiahmi thluachuah vanluhnak tampi cu co awkah kan i ruahchan. Cu thluachuahnak cu a thu a man kho lomi le a ziam kho lomi an si i Pathian nih vancung ah khin an chiahpiak hna. 5Cu an chiahpiak hna cu Pathian kha nan zumh caah le khamhnak a phak hlantiang amah ṭhawnnak nih an huhphenh hna caah a si — cu a ra dingmi khamhnak cu atu zongah hin timhcia a si ko cang i caan dongh tikah phuan a si te lai. 6Hi ruangah hin nan lung i lawm ko u, hneksaknak tampi nan in ruangah hin atu ahcun nan ngaih chia hmanh seh law i lawm ko u. 7Hneksaknak nan inmi cu nan zumhnak kha a tak maw tak lo ti hngalhnak caah a si lai. Hrawh khawh a simi thil cu, sui hmanh hi hneksak a hau, cucaah sui nakin let tam piin a sung deuhmi nan zumhnak cu, hneksaknak kha chuak lakin a in khawh nakhnga, hneksak a hau ve. Cun Jesuh Khrih a langh Ni ah cun thangṭhatnak le upatnak le sunparnak kha nan hmuh lai. 8Jesuh cu nan hmu naloin nan dawt, cun nan hmu ṭhiamṭhiam lo nain amah cu nan zumh. 9Cucaah nan zumhnak nih aa tinhmi nan thlarau khamhnak cu nan hmuh caah, holh in chim khawh lomi lawmhnak, a nganmi le a sunglawimi lawmhnak kha nan ngei.\n10Hi khamhnak kong hi profet hna nih an ruah an khahmi le an kawlmi a rak si; Pathian nih pek an duhmi hna laksawng kong hi an rak chim chungmi kha a si. 11Zeitik ah dah cu caan cu a si lai ti le zeitindah cu caan cu a rat lai ti kha kawl an rak i zuam i atu caan hi an chungah a ummi Khrih Thlarau nih a rak sawhmi caan cu a si. Thlarau nih cun Khrih nih a in laimi temhinnak le temhnak a in ruangah a hmuh laimi sunparnak kha a rak chimchung cang. 12Pathian nih hi profet hna cu, an rianṭuanmi kha anmah ca ṭhathnemnak caah si loin, nanmah ca ṭhathnemnak caah a si ti kha a chimh hna. Vancung in a rung ṭummi Thiang Thlarau ṭhawnnak thawngin, Thawngṭha chimtu lamkaltu pawl nih an in chimhmi hna cu, hi profet hna nih hin an rak chim cangmi a si. Hi thil hi vancungmi hmanh nih hngalh an rak duhmi a si.\nNunnak Thiang In Nung U\n13Cucaah nan lung in rianṭuan awkah timhcia tein um u. Ralring tein um u law, Jesuh Khrih a langh tikah nan hmuh laimi velngeihnak laksawng cungah khan nan i ruahchannak cu bunh ko u. 14Pathian nawl kha ngai u, nan rak hruh lio i nan rak ngeihmi duhnak nih khan nan ziaza cu in uk ti hna hlah seh. 15Nannih an kotu hna Pathian cu a thian bantukin nannih zong thiang ve u. 16Cathiang nih, “Keimah ka thian caah nannih zong nan thian ve awk a si,” a ti. *1:16: Lev 11:44-45; 19:2\n17Pathian sin i thla nan cam tikah, amah cu kan Pa tiah nan kawh; amah nih cun mi vialte kha an tuahning cio ah duhdanh zeihmanh um loin bia a ceih hna. Cu Pathian cu a sin i thla nan cam tikah, kan Pa, tiin nan kawh ṭung ahcun, hi vawleicung nan nun lioah hin amah upat bu tein nan um awk a si. 18Nan pupa nih an in rohmi hna santlailo phunglam hna chungin an luattertu hna cu zeidah a si kha nan hngalh, a rawk khomi thil sui le ngun bantuk si loin 19nanmah luatnak man cu a sungmi thi, dotlak lonak zeihmanh a ngei lomi tuufa thi bantuk, Khrih thi kha a si. 20Amah cu Pathian nih vawlei a ser hlan khan a thim cang i nanmah caah hi ni hmanung bik hna caan ah hin a hun langhter.\n21Amah thawngin Pathian cu nan zumh i Pathian nih cun thihnak in a thawhter i sunparnak a pek; cucaah nan zumhnak le ruahchannak cu Pathian cungah aa bunhmi an si.\n22Biatak nih an fialmi hna nan zulhnak thawngin nanmah cu nan i thianh cang i zumhnak ah nan unau a simi hna cungah khan dawtnak taktak nan ngeih caah, pakhat le pakhat i daw tuah u. 23Pathian bia, a nungmi le zungzal in a hmunmi thawngin, hrintharmi nan si cang, thih a thiammi nu le pa fa si loin thih a thiam lomi pa fa nan si cang. 24Cathiang nih a ti bangin,\n“Mi vialte cu ram bantuk an si,\nAn sunparnak vialte cu\nramlak pangpar bantuk a si;\nRam cu a thi i pangpar cu a ṭil, *1:24-25: Isa 40:6-8\n25Sihmanhsehlaw Bawipa bia cu\nzungzal in a hmun.”\nThawngṭha nih an chimhmi hna\nbia cu hi bia hi a si.


Thai Zing April Ni 10 In Kawl Ram Wifi Cu Off Dih Si Cang Lai. – Chintanbo\nThai Zing April Ni 10 In Kawl Ram Wifi Cu Off Dih Si Cang Lai.\nApril 9, 2021 admin MYANMAR NEWS 0\nMing Aung Hlaing Nih Aanaa a lak hnu cun, kawlram chung ah,wifi hi ning cang in akal tilo i, a cang ah an off i,a cang ah an khar lengmang tawn.A ruang cu, kawl Uico ralkap hna nih an thil tuah mi vialte cu ram dang lei nih an kn hmuh dih lai tiah an phan caah siko.\nSi hmanhsehlaw mipi ca long ah a fak lai lo i, an mah ralkap hna ca zawngah a fak ve ko lai. zei poh sizawngah Myanmar simcard an thah lo poh siah cun,phone in i chawnh khawh si ko lai i, CRPH hruaitu hna sinah nan va chimh hna lai i,zei poh an nin bawmh khawh mi hna cu, an nin bawmh ko hna lai.\nKan mui sam cun kan ni hmuhkhawh lo hmanh ah,phone call in thongpang cu, kan ni theihter kawh ko lai.cun topup man a ngei lo mi hna ca zawngah, ram dang lei in kan unau hna sin ah siseh,CRPF hruaitu hna sin ah siseh, a sikhawh cung in rak i zuam cio ko u tiin Wifi Association lei nih cun an chim.\nCredit :Myanmar Wifi Association\nKalay Mipi Ralkap Sin Ah Report A Tuah Tu A Fiang Cang.


Ziah Hihi CNF An Men Ti Ṭung Lo:CNF Daw Bik Bang Micheu Nan Ca Post Le Comment Hmuh Mi Vial Hmanh Ah CNF Huat Chinnak Ding Tu Nan Pawiter Cang – Chin World News Evening\nApril 4, 2020 April 4, 2020 Salai Van Chin News\nZiah hihi, CNF an men ti țung lo. (Ralkap thar derh duh he duh lo he hngalh awk). Covid-19 fak piin doh an duh nak thanhca an chuah. Pu Victor hrim nih cun a share mi caption ah “a tu lio caan ahcun Covid-19 lawnglawng doh ding a si awk a si” a ti. Țha ngaingai. Pupu Victor nih “ka dairy” timi cauk a rak chuahmi ka rel bal i, ka mitthli tampi a rak tla bal. Ka upat mi a si. Kha lio an rak temnak le lungput kha dong loin ka upat lai. Nain Corona doh ding i, an ralțhat ning le thathawh ning bantuk te hin zei dang zong ah tho ve seh law țha tuk lai ta. Corona hi zei tin dik an doh lai hngal rih hlah.\nCabia hi thongtam tuk a țial ve mi ka si nain zei tik hmanh ah Lai Ral Kap a thar derh nak kong ka țial bal lo. Hi hnu zong ah țial kaa tim lo. Nain Ralkap thar derh duh mi Mino an tam ngai hi hmuh awk a țha. AA va doh ve nak caa theng ah khan si loin, a țhawngmi Ralkap bu ser ve nak caa hrim ah le, cu pah cun AA zong cu tactic ting khat hmang in Paletwa an kan chuh mi chung khan chuah ve ding ti phun khi a si. AA doh ding ti tikah Kawl ralkap dawt ding ti nak a si lo. Nain Laimi Ar-ek thluak paoh nih cun AA van ti le cang-kaa in Kawl ralkap an awi tuk lai lo maw an ti țheu. Kha kong zong kha nan mah nak in a let zakhat in kan hngalh deuh thiam ko e. Kawl Ralkap nih cun Chin State ah kan um ti an hngalh. Kawl State a si lo an pom.\nNain AA nih cun Paletwa kha Chin State si loin Rakhan State chungah luh ter an duh. An mang hmanh ah a ngah lai lo nan ti nain a hmunmi ralhruang an ser ahcun dih ko teh. Tlangcung mi dang vialte zong midang state ah pei control area an ngeih cio hna cu. CNF lawng pei mah state chung hmanh ah Control Area a ngei lo ko cu. A tu i Camp Victoria pawl khi Hlanhmi lawng a si. Tlangcung dang cu a tir te khan Hlanhmi si loin an rak ngeih dih cang. AA le bang nih cun Control Area men an duh mi si ahcun Paletwa le Arakan state ah tam tuk an hmu lai. Nain Control Area ngah nak men a si lo an chim. A niam bik Wa Ram bantuk Confederation kha an hmui tinh a si tikah Paletwa cu lak chih an duh kha mihrut hmanh nih pemh ding tluk a si.\nCu tikah Mino he Upa he Ralkap thar derh duh mi an um hna. Thawngpang a van len tikah Micheu ve nih cun fim cuh nak le CNF upa te sin in Mithmai țha hmuh nak ah ti phun in Ralkap thar derh aa tim mi kha an van soi hna. Ek hmanh nan tluk lai lo an ti hna. Bia nek fakfak an hman. Kan chimh hna. Ralkap thar derh a timtu hna khi an mah pawpuarnak caah an tuak a si lo. Nang mah limhaang caa deuh kha a si leh lam. An derh lo zong ah nang mah nakin an sungh nak ding um hlei lo.\nAn mah miaknak kawl ah ma nan ruah hna? Nan mah ko kha pei CNF upate nih van ka fak hna seh, mit hmai țha van ka pe hna seh tiah a herh lomi na chim ko cu. An mah fak cu zei ah naa tuah lai? A tu lio ah CNF va fak ruangah a ho hmanh mifim sin in thangțhat an ton lo lio te a si. Nan mah bantuk Fak duh pawl ve lawng nih khan an van in fak hna i a si ko. Nan lungchung lila cun CNF santlai lo taktak an si cu nan hngalh ve ko. Nain Fak nan duh tuk ah a daw bik hna bang nan i um ter. Kan chim hna, a nan mah bantuk lubo pawl dawt lawng kha a za lo ti hngal uh.\nRalkap thar derh lo zong ah derh duh pawl an sunghnak a um lo. Nain a nang mah bantuk in CNF a hlei hluat dawtu bang aa umter mi minung ruangah CNF huat chin nak a karh lai i, a ho hmanh nih fang khat zong an bawm duh ti hna lai lo. CNF daw bik bang micheu nan ca post le comment hmuh mi vial hmanh ah CNF huat chinnak ding tu nan pawiter cang. A tu ah CNF cung ah a zai mi pawl hi minung pakhat pahnih te lawng ah ma nan ruah? Facebook ah Like zong pe bal lo comment zong pe bal lo Lai Mipi tampi an um. Cu vial te zong an lung chung cun an zai ko teh.\nCNF caah tam bik bik pe tu hmanh an lungchung in an zai ko teh. Khua zei a daw bik hna bang, a zai mi cung i, a hrang chin mi kha CNF ral taktak cu nan si deuh. A tu lio ah CNF a zai hnawh tu hna hi Miphun dawtu taktak an si i, a fak mi paoh hi mifirkhu nan rak si. Fak caan a um, zai zaan a um. CNF cung kan zai sawhsawh mi kha huatnak ah nan thlen lai hih. Dai tein rak um uh. CNF zong nih kan zai mi hi ngaih sawhsawh piak men kan duh ti lo, a tak in Ralkap Bu țhawnter nak kong khua an khan a herh lai.\nKhuami pawl va țhih phaih i hramhram vaa rawt ter, an duh lo tikah Mipi nih pei nan duh lo cu ti phun i a kuat lak kha a poh ti lai lo. Mi rawt ningcang zong a um i, thiam a herh. Rawt hau loin Mipi lunglak i luh ter nak tactic hmanh a um. A tu nan um ning zoh ahcun beggers style a si caah a ho hmanh nih an luh duh lo nak a si. Mihrut zong nih fiang ding in hrilhfiah ka duh nain a caan ka ngei ti lo. Aa fiang mi paoh kha mifim le fiang lomi paoh cu. Credit: Siang Bawi\nMyanmar Ralkap Nih Rakhine Civilian Minung Panga Bak An Kah Thah Hna A Poi Kho Taktak


Harnak Nihhin Dawtnak HI Anunter Tthan Ton. – Hakha Cherry\nMiphun chungah zawnruahnak le dawtnak thazaang ader tikah, ‘ cu adermi thazaang avan tthawnter tthanmi cu ; miphun nih harnak an tonmi hi arak si tawn. Israel miphun nih ram andawtnak le an ilungrualnak khi, Adolf Hitler nih 6 million arak thah hna caah asi. Kan unau Mizo hna an ilungrualnak le ram andawtnak zong khi, India ralkap nih faktukin arak hremh hna caah asi. India ralkap nih Mizo hna hi zeithluk indah arak hremh hna tiah cun Biak Inn an ipumh lio ah an nungak pawl kha an banin an rawt hna i an sualpi hna.\nChief Minister Pu Zoramthanga nih Zonet interview ah hi tihin achim. Ram arak buai hlan ahcun khuate lei in Aizawl arak tlawngmi hna hi tlun inn an neih lo caah riahcaw le puan anrak iken i, bangla ah anrak riak tawn, Asinain ram abuai hnu ahcun khuate lei in Aizawl arak ra mi hna hi riahcaw le puan an iken tilo, kachim duhmi cu Mizoram buainak nihhin idawtnak le zawnruahnak hi atthawnter i, cucu Miizo miphun nih kan i uangthlar bik mi cu asi ati.\nA ngaingai ti ahcun miphun dang nih biafang an neih lomi thlachiatruat timi ‘biafang’ aneih mi miphun kan si nak, Vakok hmelchunnak ahmang mi miphun kan si nak le, Khrifa kan sinak hna hi atulio caan ah abikin kan hman dingtu asi.Credit-Van Neih Thang\nChinram ah Chin Hills Regulations Act le Chin Act kan hman lai tiah Pengkip Chin mipi nih an ti.


R.I.P:,,CNA Pasaltha Salai Van Sui Lian A Nunnak A Liam -\nR.I.P Van Van Khua khat, Sangkhat kan si pin ah kan kum aa rual, kan sianginn Kai aa rual, kan hngakchiat tein kan tleirawl tiang aa then lomi kan si. Hmundang dang i kan i then hnu zong ah unau thisa bantuk taktak in kan i ruat. Ka chuah pi ka nau he hmunkhat te ah CNA ah an lut i miphun caah nunnak an thap. Nunnak a thap bantuk in nihin zing ah a ka liam tak.Lung a fak ko mu,crd-salai cung dawt.\nThawng pang dang relchap duh mi caah cel chap ding kan peh chih: Sagaing ramthen, Ayardaw peng, Yarit khua le May Natt khua karlak ah Ayardaw, Min Mu, Sagaing, Monywa, Wattlat, peng 5 fonh mizapi vengtu ralkap phu nih bomb an puahhnawh ruangah Pyo Saw Htee minung 7 a thi mi hna an ruak a rak chartu ralhrang hna cu,\nJanuary 11, zanlei ah bomb an puah hna i ralhrang 4 an thi chap tiah theih a si. Ayardaw peng, Ngwe Twin khua ah umhmun a khuar mi ralhrang hna le Pyo Saw Htee phu hna nih Ngwe Twin khua le a pawngkam khua hna ah tisik anhnah a chuak mi chung in a cheukhat cu ngunkhuai an hal hna i an zuar, an hmuh mi phaisa cu,\nA herhnak poh ah hman ding in an i khon, tiah mizapi vengtu ralkap phu hna nih thawngzamhnak ah an langhter. Cucaah mipi sin hramhram in an laak mi tisik anhnah zuartu mawtaw cu January 10 zaan ah Watt Lat peng, Swe Paan Kone khua le Thar Ma Yo khua karlak ah mizapi vengtu ralkap phu nih bomb in an puah hna, Pyo Saw Htee 7 an nunnak a liam tiah kan theih.\nBomb puahnak in a thi mi Pyo Saw Htee hna ruak cu ralhrang nih Cycle 5 le FAW Car (motor) 1 in an rak fimhlawm lio ah bomb in an puah hna i ralhrang 4 an thi chap. Ralhrang phu nih Thar Ma Yo khuachung cu Thar Ma Yo hlei in hriamngan in an rak kah caah mizapi vengtu ralkap le ralhrang kar ah suimilam 1 chung kahdohnak a chuak, mizapi vengtu ralkap lei in a hliam mi an um lo tiah theih a si.\nAyardaw peng chung ah ralhrang dirhkamhtu Pyo Saw Htee pawl nih nan hriamnam chia loin, mizapi namnehnak nan tuah rih ko ahcun mizapi vengtu ralkap nih kan in kah hna lai. Ralhrang le Pyo Saw Htee phu motor hna zong an i chawh rih a si ahcun atu bantuk in kan in thianh hna lai, tiah peng 5 a fonh mi mizapi vengtu ralkap hna nih ralrin pek nak cathanh an chuah.crd-the chin post.


Duh Ning Poh In Biachim A Hmangmi Presidnet Trump Bantuk Hi – Chin 11 News\nDuh Ning Poh In Biachim A Hmangmi Presidnet Trump Bantuk Hi\nAmah duhning paoh in biachim a hmangmi President Trump bantuk nih US le vawleicung kalning atu hnu kum 4 chung an hruai ti lo ding hi cu pumpak in saduh ka that ngai ko. Asinain, US i hruaining nih amah teinak a va pek sual te zong a si le, zeiti awk ttha.\nTrump caah biatak tuk in thla a cammi hna ka hmuh ko ahhin ka lung a nuam tawn lo. Bawipa duhning bang si te ko seh. Pathian khuakhan bel hi, minung duhning le ruahning he a rak i dang tawn rumro ko timi bel cu Baibal ca le vawleicung tuanbia nih an langhter ngai mi a lo. Credit: Nathan Pa LD Hmung\nRelchih ding:- US president thimtu hna cu minung 538 lawng an si. Hi 538 i vote hi hlenthawi le lih in tuah khawh ding ci an si lai loh. A vote tu nih aho ka vote ti fiang tein an theih ko. Cun State pakhat ah President thimtu electors hna hi mi tlawm taktak te an si.


Muidawh Esther Nih Nihin Chun Ah Video A Rak I Thlah Mi Hi Rak Zoh Ve Hmanh (+Video) – FIAKFAIROCK\nTu lio Kawlram pumpi le ramdang um Chinmi vialte nih kan i buaipi taktak mi Myanmar Idol Season 4 Top 4 ah a um cuahmah lio mi Muidawh Esther Dawt Chin Sung nih Video a rak i thlah mi hi ngeih dawh an van kom cio hna usih.\nUnited State nih cun a tu zarh chung khan,Iranian Airlines le chaw lehnak tilawng ngan hna cu, a thli tein hriamman an phurh tawn caah Sanction in hremnak a pek tthan cang.US President Trump nih cun, kum 2015 lio in Iran Nuclear accord in a chuah hnu khan, a vawikhatnak caah Iran le US nih thongtla ani thlennak vawikhat hnu ah a si,ti si. US President Trump le Mike Pompeo te hna zong nih an lung lawmhnak bia an chimh tete hna i boruak ttha a um cang lai tiah an rak ruah lio ah cun,ngeihchiatnak a rak um tthan ti si..\nUS State Department nih cun Shanghai-based ESALL Shipping Company hna caah, hriamnam a phurh tawn caah Sanctions in hremnak pek hi an rak tim cia mi a rak si cang. A si nain thongtla hna ani thlenhlan ah khan cun,zeihmanh an chim duh lo i, ani thlen hnu bakin hremnak hi an rak tuah cawlh mi asi tikah,Iran zong nih US cungah a lung faktuk ko ti si.\nIran Tilawng ngan nih hin, Iran’s Aerospace industries Organization,overseas i, Iran’s Missile industry hna cu,a rak supply tawn hna ti si. Iranian Shipping network hna nih hin, Islamic Revolutionary Guards Cops (IRGC) elite foreign paramilitrary,espionage arm,le the Quds force te hna cu a rak bawmh tawn hna i, Yamen leiah hriamnam an rak kuat tawn hna ti si.\nHi bantukin US Nih Iran Sanctions hremnak a pek mi konglam ah hin, Iran cozah leiin, zeihmanh bia lehnak a um rih lo tiah theih asi. Iran ram hi a tu lio hrawng ah hin ,Economic leiah a tlahniamtuk ko cang tiin an chim i, a tu-ah US nih hi bantukin hremnak a pek tthan tikah cun, an ram Economic cu tthatkhawhnak a um ruam ti lo ti,ti si cang.


BAWIPA MIN THANGTHAT SIKO SEH, VOMKUA PASTOR PATHUM NIH KHUACHIA AN TEI – The Chinlung Post\nPathian min thangthat siko seh, Vomkua Pastor pathum le khuami hna nih sehtan an tei hna.Thantlang Peng Vomkua khua ah khuaruahhar taktak thil a cangmi asi. Hi konghe Saya Pakep nih hitihin a chim. Tuzing thil ka theihmi Vomkua khua ah a cang mi thil cu khuaruah har ngai le Pathian thangthat ding a sinak fiang tein a lang. Pu Siang Kung a nupi hi Vomkua khua ah Sianginn cachim sayamah a rak tuanmi a si i Hakha ah an i thial cang.\nPu Siang Kung cu Vom Kua a tlaihchan ngai i a rak tlawng. Lo riakmi sinah a va riak ve. September ni 10,2020 zingka te ah meithel a put i sih a va bawh. Sakhi nih sih cu a vun din ah ka kap lai a tiah ah khin sakhi nih a tlik tak. Cu tlawmpal ah Pawpi a rak ra i sih a din lio ah meithal in a hei kah i Pawpi cu a bawk.\nKa vun nolh than lai a vun ti ah Pawpi nih a lu a vun tun i a lu kha a hmetter chel a nganter chel in a hmuh. Cu lio ah kuanpi zunkhat in a vun kah than.Cu vial bakah cun nan kan kah, kan in thah lai tiah minung sawmnga hrang nih an vun rat hnawh kha a hmuh. A meithal cu thingkung hram ah a tun i a mah cu a tihtuk ah tingkung cung ah a va kai.\nMipi cu tingkung hram an vun phak cu a hmuh. A meithal hika ah a um ko amah cu khawika dah a zam manh dawi uh an ti zong kha a theih hna. Chun tiang zong ah a rak lawi ti lo tikah loriak pawl cu an i sawm i an kawl. Meithal zunhnih a puah zong cu loriak in an rak theih ko. Meithal a puahnak lei ah an va kawl tik ah thinghram ah meithal a tun cu an hmuh.\nAn auh len ko nain a hawi kho hna loh. A hraam thawng an theih thingkung cung an vun zoh cu a therh i a tla dengmang cang, thingkung cung ah an va lak zokzok. A rak tihtuk cang caah a holh khawh tilomi a si. Cun an tlunpi. A riahnak ah cun mitampi nih an rak rat hnawh i na kan kah caah na kan nawl loah cun kan i thah lai an ti. Cu zan cu zan khuadei an tuan tam.\nA thaizing September 11,2020 zingka teah a hawipa pakhat a sawm i Vok-thau sumh (6) le Ar-khong sen an i phorh i Pawpi a kahnak lei ah va rem ding ah an kal. Lam tanttim an phak ah khin nizan ah na kan rem ti loh, na tlai tuk cang. Rem kan duh ti loh an ti i nangmah na nunnak tu kan in lak lai an ti. A nawl lengmang hna. A hawipa a kalpi mi nih cun a hmu hna loh.\nA sinain a nawl lengmang hna tu cu a hmuh, vok cu a kal duh ti loh i a ke an vun khiah. An tih tuk cang i loriak kha phone in an hei chonh hna i loriak pawl cu an rak phan. Loriak pawl nih inn lei ah kan tlunpi lai an ti tiakah an tlunpi kho loh. Minung tamnawn nih an dawh, an nam len zong ah pe khat zong an tthial kho loh. Minung tamtuk nih a kan kham i zeiti hmanh in pahkhawh ding an si loh, nan ka kalpi kho bal lailoh hih tiah Pawpi a kap tu pa nih cu a ti hna.\nA khup ai bil i ka nunnak cu ka zuah ko uh, ka vok le ka ar hi cohlang ko uh a ti cu mipi nih an hmuh ko. Loriak pawl nih an kal pi len zongah minih dawhle kham bantuk in a hartuk cu an theih ve. Mi tamtuk nih a kan kham i nan ka kalpi kho lailoh hih a ti peng.Cu tikah loriak pawl nih inn lei kha phone an hei chonh hna i khuami cheukhat le Free Methodist pastor Kap Cin, UPC pastor Dawt Cung le Baptist pastor Zai Thluai Sung nih an hruai hna i khuami 15 hrawng an va kal.\nAn va phak tikah thil sining cu an va hmuh ve. Khuachia riantuan nak a si kha an theih tik ah Pastor Kap Cin nih bia a chim i thlacam nak he Jesuh Khrih min in khuacha cu a tthawl, UPC pastor pa zong nih Pathian bia chimnak a ngeih. Chik khat te ah mitampi an tlik kha cu Pu Siang Kung nih cun a hmuh. Ei hi hna pawl hi Jesuh min in an ra i tei khawh ding an si loh an ti i an zam dih a ti i Halleluiah tiah a au.\nMipi zong cu an au ve. Inn lei ah tluang tein an vun tlunpi i inn an phak in lomhnak biachimnak le Thlacam nak program an ngei.“Jesuh min an theih ah rulhreu mi an tli”. Credit:Pa Kep. Note: Mah konghi ahman taktak mi asi.


Aizelaw Khah! Salai Lungthli Tum nih a hramthawk tein a phuang cikcek dih cang ai – Chin World News Evening\nJune 22, 2020 Salai Van Hmuhning\nHakha tah lio ah khualipi thial a timhtu kha aho dah a si? 2015 July dih ah Hakha vawlei a cimh i khuami vansang in kan um kha kan philh rih lai lo dah. Falam nupa, Thantlang nupa le khuadang tampi nih an si khawh chung in bawmhnak an kan pek. Kan rak i lawm cio.\nNain, No Than Kap a minung MP Pu Con Kheng nih cun Hakha aihramnak mitthli kha caan tha ah ai lak riangmang i August 4, 2015 ah Pu Thein Sein cozah sin ah Hakha khualipi cu Falam peng ah thial ding ca a tial diam ko.\nFalam khua nulepa nih Pu Con Kheng cawlcanghnak an doh colh, Falam nulepa kan i tel lo tiah statement an chuah. Chin miphun lakah nupa bik an sinak lungput an rak langhter, uar an um tuk. Zapi kan i lawm.\nMP Pu Con Kheng cu Chin Progressive Party(CPP) in 2010 thimnak ah MP a tlingmi a si. CPP chairman cu Pu No Than Kap a si. Chinram capital Hakha a si ruang ah a lungfak tuk i huatnak cauk tiang a chuahtu cu No Than Kap a si.\nMP Con Kheng cawlcanghnak a hnuphen ah lutlai bik mastermind cu aho dah a si hnga? MP hmanh a tling vemi mifim pakhat nih chairman theihpi nak um loin hibantuk tihnungmi cakuat a tial ngam lai maw? A forhtu ahodah a si hnga? Cafir lo tein tanghnih na awn ko ahcun na tuaktan khawh ko lai ka zumh.


Evangelist David Lah Nih Kawlram Chungah Pathian Nih Thluachuah A Pek Cem Mi Cu Dr.Sasa A Si A Ti — Salai Ephraim Thawngpang\nEvangelist David Lah Nih Kawlram Chungah Pathian Nih Thluachuah A Pek Cem Mi Cu Dr.Sasa A Si A Ti\nSalai Ephraim August 11, 2019\nAtu lio ah Pathian nih a hman cuahmah lio mi Evangelist David Lah nih cun kawlram chungah Pathian thluachuah a dong cem mi le a hmu cem mi cu Dr.Sasa hi a si tiah a chim.cun, David Lah nih cun Dr.Sasa konghe pehtlai in tachun nak a lak i Dr.Sassa cu Laitlang khuate fa a si ko na in Pathian a duh nak ruang le Thlacam nun a ngeih caah miphun pi nih bochan mi le hngatchan mi ah a chuah.mah hi hi Kawlram caah Pathian nih Dr.Sasa cu a kan pek mi le thlua a chuah mi a si tiah a chim.\nEvangelist David Lah nih cun Thlacam nun ngeih hi Pathian thilti khawh nak a langhnak hrampi a si.a zungzal in thla a cam kho mi hna le thlacam nun a ngei taktak mi hna cu a mah Pathian thawngin pahrang an ngeih mi hna cu ram le miphun hna caah bochan tlak ah an i ser/chuah kho.mi pakhat nih pahrang kan ngeih mi vialte hna hi a hman zia kan thiam a hau/herh.\nZeicatiah cu bantuk pahrang kan ngeih mi hna cu Pathian nih a kan pek mi an si caah, mah pumpak thangt’hatnak caah le ningcang lo thil lei in kan hman awk a si hrimhrim loh.Pathian nih a kan duh piak mi le hmang hna seh tiah a kan duh piak mi ram le miphun caah hman ding an si.Pathian nih a kan pek mi pahrang hna cu a hman zia kan thiam khawh nak hnga caah a mah Pathian sin ah khupbiil in kan hal awk a si.\nCun, Dr.Sasa zong hi khuate fa a si ko na in Pathian nih a pek mi pahrang hna cu zei tin dah ka hman lai?tiah Sertu Pathian sin ah khup bill in a hal tik ah pahrang a ngeih mi hna cu Pathian nih a let in a chap.cucu a thlacamnak thawng in a si.cu pin ah Dr.Sasa nih a mah le sikhawh tawk in ram le miphun hna caah rian a t’uan cuahmah mi a si.Dr.Sasa bantuk in thlacam nun a ngei mi le ram le miphun caah zumh awk tlak le bochan mi si hi kan i zuam cio awk a si tiah a chim.\nTagged Evangelist David Lah Nih Kawlram Chungah Pathian Nih Thluachuah A Pek Cem Mi Cu Dr.Sasa A Si A Ti\nPupa Ro Humhimnak Kongah Vice President Pu Henry Van Thio Nih Chim Ningin An Tuah Duh Lo →\n← NU LE PA AHREMTU LE ATHATTU FALE HNA AN UM.Ca a rel dih lomi le ai biatak lomi nih comment ah a tel in i tel hlah uh


Cüimong | Page 19 | Radio Veritas Asia\nHti kbei tum vai la kä tum vai\nKchang a kshi nak ka hti kbei tum vai ah kä khin neh ma khin neh ma? ci ah a mawng läi cuh kshi kcha pyein law ci gui nei. Khti kbei cuh Kchang a shi nak yuhlak ei awk nak päng ung tum khawn bäng ah kä kya hlei Pupa ngvai tha gui ah ami hteh...\nTuh ngawi Mindat mang go ung Pu Vawm Htu Mawng ah müi mdüh nak vai ah mdek cuh a Coyah mah ah kawng mang ci gui naw hteit u neh pyein hlak teng mkein ci gui. A shin ah müi a mi düh nak vai cuh ngüi käp phya kthum la kcheit kip ngpyi khai ci neh...\nKyawng kai khmo gui ah Lam bi nak\nMindat mang go Tün kyawng (4) ung ka kyawng kai k'mhawh gui naw van ah hteh thon nak lam di hlei a mi Kyawng uk mama ah lung k'chon gui on pyang ba ci gui. A shin ah lam cuh ng'hlok Im ami coh nak ka lam di ci ci neh Kyawng uk naw pyein ci. Lam...\nK'Cho Pughipa gui naw a mi k'tai gü mhat nak vai Part (2)\nShin ah ai mtui müh nak gui cuh geih ko nak ni tha lak nak ni pui tuk nak ung thai gü ah amawng gui ah kya ci. Ai m'tui cuh ak cang ah bä ci nei ci neh pyein ci. Kyong khui ah a bä nak vai ah k'Cho gui ah k'htai gü ah kya ci. Shin gui cuh tu chü...\nKyawngkhui cuh khanpughi ah suh a kya ci.\nKkyawngkhui cuh gih ciah kä kya ne ni ci\nPhilippine ah a ngming thang ciah Cardinal luis Antonio Tagle no kkyawngkhui cuh phaya no akniah a peit ah kya ci ciah (Family is a Gift conference) ciah ami nghtawi nak ung pyein ci.


Avoi 76nak UN Bupi Tonnak Ah, Asia Mino Aiawh in Mai Thin Yu Mon nih Biachimnak A Ngei! – The Cherry Par\nAvoi 76nak UN Bupi Tonnak Ah, Asia Mino Aiawh in Mai Thin Yu Mon nih Biachimnak A Ngei!\nAvoi 76nk UN Bupi Tonnak Nih A Tawlrelmi U.N. Food Systems Summit (UNFSS) Ah Asia Mino Aiawh in Mai Thin Yu Mon nih Biachimnak A Ngei\nAvoi 76nk United General Assembly (UNGA) ah Secretary General nih a tawlrel mi the U.N. Food Systems Summit (UNFSS) ah CHRO i Indigenous Peoples Development Program ah Director a tuanmi Mai Tin Yu Mon nih Asia Indigenous aiawh in biachimnak cu 23 September 2021 ah a ngei.\nHi Summit hi a tlangtar cu ‘vawleicung ah a chuakmi khuati thlennak nih a chuahpi mi khuasak tintuk lei zuamcawnnak’ le cu ‘khuasak tintuk harnak nih abik in mino zeitluk in harnak a pek’ timi kong a si. Vawleicung khuati thlennak nih mipi (abik in lothlo le cintlak pawcawmnak) harnak a pek chin lengmang tikah a bik in tlangcung mi pawl hi a tuar bik an si tiah UN Food Security lei tuanvo ngeitu nih ripawt an chuah mi ah an langhter.\nAsia Indigenous mino aiawh in biachimnak a ngeitu Mai Thin Yu Mon nih, “nihin tiang ah UN chungtel cozah tam dueh nih UN cathanh (UN Declaration on the Rights of Indigenous Peoples Rights) cung ah upatnak, tuanvo laknak le tlamtlinternak a um rih lo.\nVawleicung UN ram chung ah a ummi tlangcung (Indigenous) nih kan ngeih mi kan vawlei, kan ram/leitang thil chuak (thingkung ramkung) le ti kong ah kanmah te in tawlrelnak tlamtling in kan ngei kho lo. Ram a ngeitu nih kan ram le vawlei kong tawlrelnak nawl covo kan ngeih lo mi nih kan pawcawmnak le kan himnak caah zuamcawh a kan pek. Cu nih mino le ngakchia caah ngandamnak, fimcawnnak le thanchonak tamtuk a khenkham. Hihi tlangcung mi kan covo cathanh hi UN nih a tlamtlin zokzok herh,” tiah a chim.\nUN Secretary – General tawlrelnak in tuahmi U.N. Food Systems Summit cu General Secretary zung nih UN ram chung in Food Systems Champion in mino 60 an thim hna. Cu 60 chung in mino 5 cu vawleicung hram huap in Vice – Chairman ah an thim hna.\nMai Thin Yu Mon hi New York ram ah pumpak in biachim ding a si nain Covid-19 rai ruang ah le nihin ram sining nih a pek lo caah Online in biachimnak a ngei.\nTutan U.N. Food Systems Summit ah vawleicung mino aiawh in biachimtu minung 7 an thimmi hna chung ah CHRO in Mai Thin Yu Mon hi Asia Indigenous aiawh in an thim ve i biachimhnak a ngeih hi a si. Credit: The Chinland Post\n← Zualko: CDF-Kanpetlet In Pasaltha Salai Aung Hone Mang Nih Ram Le Miphun Caah A Nunnak A Pe!\nBreaking News; Laimi asi tak le lo cu theih asi lo nain a min cu Lai min asi! →


President Donlad Trump Nih 2021 Kum Refugee Lak A Timhnak Kong Congress Sinah Thawng A Theihter – Chuncha News\nPresident Donlad Trump Nih 2021 Kum Refugee Lak A Timhnak Kong Congress Sinah Thawng A Theihter\nAtu bantuk in President Donlad Trump nih 2021 Kum Refugee lak a timhnak kong Congress sinah thawng a theihter hna timi kan hmuh cu Refugee ca ahcun a poi ngaingai ko. Abik in Chin/laimi hna Malaysia le India ca ko ah a lung a dong ko cang. President Donald Trump nih US a hruai hnu cun Refugee caah lam a pit taktak khi a si. US ngaingai nih Refugee a lak a tlom tuk ah hin cun India le Malaysia kan ca ko ah hin thawngpang chia ngaingai a si.\nDonald Trump hi Khrihfa tha a si, a ho paoh nih kan dirkamh ciomi le kan duh cio mi a si ko, US ca labang ahcun a tha chinchin i, Vawlei cung huap zong in thil tampi cawlcang thiam lo in a dai ter ve ko hna i, lung a hmui bak ve. Asi nain Chinmi ramhnihnak a tang rihmi caah cun ruahchannak a pit tikah a har ngaingai ve. Atu hi ti ning in 2021 a kal tak ko ahcun US ka phan lai ti hi i ruahchan awk a hark o cang. A zei paoh mah duhning cu si lo kaw, amah sining in a kalmi chungah lung i si a hau ve cang ko. Mah hi pumpak hmuh ning sawh le ramhnihnak um a har ning le ramthumnak kal kan duh ve ning cang le US hi kan Vawlei ahcun nu le pa taktak an si caah thawng ka theih in duhnak sawh ka langter ve mi a si.\n15,000 Refugees: Pres. Trump nih 2021 kum caah 15,000 lak aa timmi kong Congress a theihter. September 30 ah. A tlawm chin lengmang. Hi hnu ah amah nih minsen a thu lai (Presidential Determination) Transmission of the President’s Report to Congress on the Proposed Refugee Admissions for Fiscal Year 2021 https://www.state.gov/transmission-of-the-presidents-repor…/\nCredit: Chin Association Of Maryland\nThawngpang dang relchap ding<<< Saya Tluang (GTI Principal, Dr. Salai TZT) nih CNLD lutlai pawl sinah biahalnak a tuahmi cu, CNLD-CEC Secretary Salai Ceu Bik Thawng nih lehnak a tuah. CNLD Secretary bialehnak cungah Saya Tluang request bang in tlawmte ka von thai ve:) Saya Tluang nih a halmi hna 1/2/3 cu, Miphun Covo cu aho sinah, zeitindah, zei caan ahdah nan lak khawh lai? tiah a halmi chung in lehnak te lawng kan zoh lai.\n1 “Aho sin” timi ah Salai CBT nih a lehmi cu: “NLD+Ralkap (2016 — 2020) ninin ni tiang. Cucaah fianghlang in chim ko ahcun “Kawl (cozah+ralkap)” sinin kan lak than lai.” a ti. Cozah + Ralkap a ti tikah, Cozah cu, NLD a ti duhnak a si caah, CNLD pawl nih Miphun Covo cu “NLD le Ralkap” sin in lak an itimh tinak a si. 🙂 Asicun, Chin miphun Covo cu NLD Cozah sin ah a um maw? Um hlah e! Ralkap sin ah tah a um maw? Um hlei hlah! Khawika dah a um kon? 2008 phunghrampi ah ralkap nih an khumh cang i, tawh an hrenh. An hrenhnak tawh/key cu tawh/keys dang pahnih in an hrenh chap i tawh/key cu anmah ralkap chung in 25% nih an ven. Cucaah, 2008 phunghrampi awnnak/tawh/key latu ding ahcun NLD + CNA an si a herh kan ti cio lio ah CNLD nih NLD le ralkap sinah Miphun Covo lak an itimhmi cu rilikam thetse ro cungah sur kan vawrh lai i, nga kan tlaih lai tiah mipi hlen he aa khat ka ti.\n2 “Zeitin nan lak lai” timi a lehmi ah: (self-determination & federal) tling cu kanmah lawng cun kan la kho dih lai lo’ a ti. Mahhi a chim dik. CNLD nih an la kho lai lo.:) A von peh rihmi ah “Tlangcung hriamtlai le tlangcung party le tlangcung mipi dihlak kan idirkamh lawngin kan ngah ding khi a si.” a ti. A chim ning ah “Tlangcungmi mipi dihlak kan idirhkamh lawng ah” Miphun Covo lak khawh ding cu a har chinchin lai tinak a si. Zeicatiah, Tlangcungmi mipi dihlak idirhkamh dih ding cu thil fawi a si lai lo. Cun, a point 3nk a pehmi cu, “Hluttaw chung lawng zongin a ngah thlu ding si lo i remdaihnak cabuai (peace dialogue) lam in nawr ahau’ a ti rih. 3nk zong ah Miphun Covo lak a har ning, Hluttaw chung zong in a ngah hlei lai lo i, Peace Process in nawr a herhnak a langhter chap. Cucaah, point 1/2/3 a lehning zoh tikah “CNLD nih Miphun Covo kan lak tthan lai. Kan vote u” tiah slogan an aupimi hi amah bia lila zoh in a si kho lomi an aupi ning a fiang tuk.\n3 Zei caan timi ah a lehmi cu: “Miphun Covo khuakhirhnak lamthluan kan kalpimi hi dothelnnak(revolution) a si i kum 70 leng a rau cang i zeican kan rauh rih lai kan thei lo” a ti. CNF nih kum 30 dengmang te an doh cang. Karen le Kachin hna nihcun over 50 years an doh cang nain, nihin tiang ah an hmuh khawh rihlomi Miphun Covo cu, zeitindah Kum 5 chung te lawng a ttuan hnga dingmi Party/CNLD nihcun kum 5 chung ah an lak khawh khe lai? A si thiam lomi slogan an aupi ning kha anmah bia lila nih a si khawhlonak a fehter ko:)\nMyanmar Nih Russia Sin Ah Acawk Mi Jet Fighter MiG-29 A Thazaang le Konglam\nChin Ramkulh Tlun Than Ding In Timhtuah Nak Kan Ngei .H U Le CCU Caah Cauk, Uk 7968 Yangon Aphan Cang


Uar um tuk ee!! President Trump cu thleidan (Racism) hmang mi an ti mi a dik lo ning vawlei hmai ah a langter tthan hoi cang\nUar um tuk hrinhrang. Trump thil tuah mi nih minak le amah a soisel tawn cu a lauter bak ko cang hi. USA ramchungah a tlung bal lo mi, Minak nih mah bantuk dirhmun an phan bal lo mi cu President Trump nih minak pawl a dawt ning le an caah rian a ttuan ning langternak ding caah thil sunglawi tuk mi a tuah hoi cang\nPresident Trump nih Air Force Chief caah a thim mi Gen. Charles Q. Brown Jr. cu nihnih ni (Tuesday) ah The Senate nih approved vote 98 in an pawm pi cang. Vice President Mike Pence nih a tuah bal lo mi cu a voihkhatnak ding caah Senate Floor ah a vun lang. Four Gen. Charles Q. Brown Jr. nih hin Armed Forces a ttuan lio ah minak a si ruangah zei rel lo in le hmuhsit a rak si ning George Floyd thinak ah mipi hmai ah a chim, African American pawl nih an tuar ngai tawn ti zong a thei dih hna\nTuesday Senate meeting ah George Floyd thinak ruangah USA ah buainak le thil a tlungmi pawl kong ah ruahnak a dang ngai i, thil mak ngai mi pakhat cu mah bantuk in President Trump nih minak pa, Air Force Chief caah a thim mi kongah Democrats pawl nih buainak zeihman an tuah lo. President Trump nih Twitter ah ““A historic day for America!a Patriot and Great Leader!” tiin a ttial\nAir Force, General Brown nih hin mah bantuk in a dirhmun a kai nak kongah ah hin an squadron ah amah long African-American um mi a si tawn i, senior officer lakah amah lawng African-American room 1 ah um caan tampi a ngei\nMah bantuk in President Trump nih minak pa, Air Force Chief caah a thim ruangah Democrats pawl hna an lau ngai i, a ruang cu President Trump soiselnak le thangchiatnak lam an ngei ti lai lo caah le mah bantuk in President Trump nih minak pawl caah thil sunglawi tuk a caan te ah tuah duhnak lungput a ngei mi hi Pathian nih a dirpi mi a si ti a fiang ngai. Source- FOXNEWS\nBe the first to comment on "Uar um tuk ee!! President Trump cu thleidan (Racism) hmang mi an ti mi a dik lo ning vawlei hmai ah a langter tthan hoi cang"


Myanmar cozah nih ramdang um a rammi 3,000 leng a lak cang hna | THE CHIN EXPRESS\nMyanmar cozah nih ramdang um a rammi 3,000 leng a lak cang hna\nCovid-19 zawtnak ruangah ramkip nih ramri an khar i ramdang ah aa tapmi Kawlrammi pawl cu Myanmar cozah nih vanlawng in a lak hna. Atu tiang lak cangmi hi 3,356 an si cang, tiah Ramdang Vuanci Zung nih thawng a thanh.\nMyanmar cozah bawmhnak in a rak kirmi pawl hi ram kip ah a ummi an si hna i an phaknak ram ah harsatnak a tongmi pawl deuh an si hna.\nAn umnak ram cio ah a ummi Myanmar tanzung tawlrelnak in Myanmar ram an kir khawh hi a si.\nMi laknak vanlawng pawl cu South Korea ram um Incheon International Airport ah an i tong dih hna i cutin hmun 1 te ah Myanmar ram kirpi an si.\nRamdang in a rak tlungmi Kawlrammi pawl cu lengchuah loin ni 21 chung Quarantine chiah an si.\nQuarantine an chiah hna lio ah Covid-19 zawtnak an ngeih/lo an test hna i a ngeimi zong an um pah len.\n“South Korea ram in Kawlrammi (minung 82), Belgium, Canada, Indonesia, Japan, Philippines, Spain le US ram hna in Kawlrammi 87, an dihlak minung 169 cu Incheon airport in avoi 7nk lakmi an si i zahan zaan sml 8 ah Myanmar ram an phan.\n“Anmah pawl cu Yangon airport an phak sin tein Lahwahkah, Ngandamnak Zung le Yangon ramtthen cozah hna nih a herhmi vialte an tawlrel dih hna.\n“Ramdang ah harsatnak a tongmi Kawlrammi pawl laknak ah Coronavirus Disease 2019 (COVID-19) vennak, dohnak le thlopnak zung nawl chuahmi ttha tein kan zulh. Ramdang Vuanci le ramkip um Myanmar tanzung hna i bawm in ramdang um Kawlrammi pawl cu vanlawng, special vanlawng hmang in kan lak hna i, atu tiang Myanmar ram a phan cangmi 3,356 an si,” tiah Myanmar Ramdang Vuanci Zung nih thawng a thanh.


Mang Hau le Dar Cer\nMikei tlangval Mang Hau aum i Lai ngaknu Dar Cer aṭhit.\nKum thum tluk an um hnuah Mang Hau nih mi pakhat a sehmi Ruak cu Inn chung Pindan pakhat chungah achiah. Cu Pindan chungah cun luh lo dingin a Nupi cu a tita i Lo leiah akal.\nNi khat cu a Nupi nicun zei dah sihnga tiah ava zoh.\nMiruak ei bangmi cu ahmuh. A ṭih tukah thi dengin, adang dih. Mang Hau hi Keitlau asi atu lawnginavon hngalh.\n»Zeitin dah kan Khua leiah ka zam khawh lai«, tiah Khua aruat.\nNi khat cu Mikeirual cu Lamnak an tuah i anmah Mikei phungin aho dah choiper acak deuh, tiah an Mei an izik i an choiper, an zuang dulmal. Mang Hau nu nih Dar Cer cu Lam vazoh usih tiah asawm.\n„Ka zoh lai lo, ka Pasal nih rak kan zoh hlah“ tiah a ka thlauh ai, a tina lenin le hran hramin Lam cu a zohpi. Keitlaurual cu aṭih tukhna i rianrangin alawi i azaw colh.\n„Zeicaah dah Lam hi na hung kan zoh, na zei dah ati?“ tiah Mang Hau nih ati.\n„Keimah duh menin kan rakin zohhna lo. Ka pi nih ka banin a ka hnuh chih caah ka in zohhna ko“ tiah ati.\nA Pasal nihcun, »zei Sathin dah ei na duh bik?« tiah ahal.\n„Sakhi le Nengpi a Thin ei ka duh bik“ tiah ati. Sakhi le Nengpi cu ava sehhna i a Thin cu arak phurh.\n„Zei Sa dah ei na duh rih?“ tiah ahal ṭhan. »Saram phun tling Thin ei ka duh« tiah ati. Saram cu aseh khawh chungin aseh i a Thin cu aphorh lemang.\nCu hnuah, »zei Sa dah ei na duh rih?« tiah ahal ṭhan.\n„Atu cu Saram phun tling Thin ka ei dih cang nain ka dam hlei lo. Rulhreu a Thin belte ei ning law ka dam ko lai“ tiah ati.\nMang Hau cu Rulhreu thah awkah akal.\nA Pasal kal cang kacun, »Ka pi, kan Inn thlang Hraliam khi na Hrukpi khan vung co law, ka chumhpiak law ka duh ko hnga« tiah ati.\nA fial bantukin a Pi nicun avung cawh i thiang tein aṭawl hnuah achumh.\nA hmin tikah, »Ka fa, ahmin cang, tho law na ei lai« tiah a Puan cu ahun kau. Puan tom lawngpi cu asi ko. Ka fapa nih a ka mawhchiat lai hita, tiah thinphan khuaruah chiain aum. A pi Hraliam cawh karah cun Minung bantukin Puan tom a aihter i Puan akhuh hnuah a Pa le Khua leiah atli diam.\nMang Hau cu nitam nawn arauh hnuah Rulhreu i Thin he ahung tlung.\n„Ka nu, Dar Cer teh! khuazeiah dah asi?“ tiah ahal.\n„Ka fa, na nupi Dar Cer nih Inn thlangah Hraliam vung co ta, ei ka duh“ tiah a ka fial i ka cawh karah a kalnak ka hngal lo, a Pa le Khua leiah atli korua dah“ tiah achimh. »Ṭha tein rak hngak ka in ti lo maw?« tiah a Nu cu asik.\nCu tikah Mang Hau nicun keimah Mikei ka si hi ka nupi Dar Cer nih a ka hngalh cang i Mual ka pho ko cang lai hiteh, ka vung seh dihhna lai, tiah a Thin hunin a Mei cu a izit i Dar Cer te Khua leiah achoi thluahmah.\nDar Cer nicun, »ka pa, ka pasal Mang Hau cu Mikei asi caah na sinah ka rung zam, ahun ka dawi ṭheo lai. Keimah seh duh asi lai caah Meithal he ralring tein rak bawh« tiah achimh.\nMang Hau cu Mikei ningin ahung phan i Dar Cer seh dingin an Inn car Ruaphur hramin abawh ko.\nCucun a Pa nih Ruaphur hramah keitlau Mang Hau ahei hmuh.\nHmakhatte bakah ril koin a Pa nih ahei kah.\nMang Hau a Lu cu Inn leng Salu tarnak Vam pangah atar.\nZanṭim hrawngah khin Mang Hau a Lu nih, »Dar Cer aw, ka Lu pangah ka tar hlah, ka Ha fak rumro ai, Bual leiah ka tawnpi law, Cerh chungah ka phum“ tiah ati.\nDar Cer nih, »Ka pa, ngai ve hmanh« tiah ati. Mang Hau a Lu nicun cuticun ahun ti ṭhan.\nA thaizing Khua dei hnuah Sia le Vok cu an thah, Zupu tam ngai an dah, Bual rawnah a Lu fimnak an tuah hnuah a Lu cu Cerhcet lakah an phum.


Rev.Dr.Hai Vung Lian Sizung umnak kong Update a hnu bik thawng. – The Cherry Par\nRev.Dr.Hai Vung Lian Sizung umnak kong Update a hnu bik thawng.\nNovember 28,2020 Rev.Dr.Hai Vung Lian Sizung umnak kong Update a hnu bik thawng.\nBawi Khrih min in nan kut kan tlaih hna. Kan senior pastor Rev. Dr. Hai Vung Lian damlonak he pehtlai in siaherhnak taktak le dawtnak thinlung taktak he pumpak in siseh, khrifabu in siseh thla nan kan campiaknak thawng kan theihmi nih kan hna a kan ngamter hrinhran. Nan dihlak cungah kan i lawm tuk ti hi van chim hmasa than ta ka duh ko. Thinlung tak tein thla nan camnak Bawipa nih a theih ko. Kan pastor pa zong nikhat hnu nikhat cho lam panh in a sining kan theih ko ti kha van in hrawmh ve hna kan duh ko hna.\n← Trump Lungput Cu A Ropui Bak Ko Hi, Khrihfa Nunzia A Langhter Ko Cang.\nVote Rel Than Dingin Trump nih Nawl a Chuah hnu ah Wisconsin County ah Biden nih Buan a Co Thiamthiam →


Nupawl Nih An Chim Ngam Bak Lo Mi Le A Thli Tein A Daling Sinah A Rak I Ruah Chan Mite – Onlinenungak\nNupawl Nih An Chim Ngam Bak Lo Mi Le A Thli Tein A Daling Sinah A Rak I Ruah Chan Mite\nNu poah poah nih hin an tlangval le sin ah a si lo ah an pasal le sin ah chim an duh tuk ko nain an chim ngam lo mi thil a um i cucu pa nih a tuah piak tik ah lomhnak in an rak khat i an mithmai a par tawn.pa hi cu biachim tam lem lo mi deuh an si nain an duh mi cu an chim ngam men fawn , a si nain nu cu a holh tam ngai mi an lo nain an duh mi chim ngam lomi thil an rak ngei tawn .\nPakhat nak : Ngeihsak nak , na nungak nu nih khan ka tlangval pa nih hin keimah hi rak ka care seh law a pakhat nak ah ka chia peng seh ti kha a duh bik mi a si cucu a thli tein rak theihpiak law a mah kha ngeihsak thiam law na cung ah ai lawm peng ko lai . Cun an tleihchan ning zong a fek deuh lai .\nNa rian ah na buai cuahmah zong ah a can te tal ah cun phone in hei call law kan ngai tuk ti kaakhat te hei chim law cucu nu caah cun chun nitlak ai lawmhnak a tling . hi ka chim mi hi nu poahpoah nih an thinlung tein an i ruahchan mi a si nain an chim lo mi a si .\nA pahnih nak : Na nupi kha bia na ruah peng lai . Zan i nan it tik zong ah hngilh tak diam colh hlah . A si lo ah phone tongh tak diam hlah . a tlawm lei ah minutes 10 tal a caah caan pe law bia ruah law a mah kha bia chim seh cucu tha tein hei ngeihpiak cu nih cun a thinlung a lomhter tuk ti a si .\nA pathum nak : Na nupi kha na fak lengmang lai .ka nupi hi inn rian ah a buai i kan fale zong a zohkhenh tu a si caah a tha ba tuk ti kha pa fim na si ah cun na theih piak hrimhrim a herh . pa hrut tu nih cun leng lei ah rian na tuan khawh tung lo inn rian hna cu tiah an nupi le kha an ti tawn hna tik ah an nupi le thinlung mitthli a tla tawn .na nupi kha chumh chuan a thiam lo mi zong a si kho ko . A si nain na meh chuan mi a thaw tuk tiah fak piak law a thli tein ai lawm lai i fel chinchin ai zuam lai i nangmah tu kha ai nuam mi na si than ko lai .\nA pahnih nak : Na nupi kha bia na ruah peng lai . Zan i nan it tik zong ah hngilh tak diam colh hlah . a si lo ah phone tongh tak diam hlah . a tlawm lei ah minutes 10 tal a caah caan pe law bia ruah law a mah kha bia chim seh cucu tha tein hei ngeihpiak . cu nih cun a thinlung a lomhter tuk ti a si .\nA pathum nak : Na nupi kha na fak lengmang lai .ka nupi hi inn rian ah a buai i kan fale zong a zohkhenh tu a si caah a tha ba tuk ti kha pa fim na si ah cun na theih piak hrimhrim a herh . pa hrut tu nih cun leng lei ah rian na tuan khawh tung lo inn rian hna cu tiah an nupi le kha an ti tawn hna tik ah an nupi le thinlung mitthli a tla tawn .\nNa nupi kha chumh chuan a thiam lo mi zong a si kho ko . a si nain na meh chuan mi a thaw tuk tiah fak piak law a thli tein ai lawm lai i fel chinchin ai zuam lai i nangmah tu kha ai nuam mi na si than ko lai.


A Thi Tiah An Ruah Ruangah A Chungle Nih A Nun Buin An Phum, Suimilam 8 A Hun Rauh Hnuah - THANGLAWI\nA Thi Tiah An Ruah Ruangah A Chungle Nih A Nun Buin An Phum, Suimilam 8 A Hun Rauh Hnuah\nJune 8, 2018 July 1, 2018 Lyly Par 0 Comments World\nNgakchia chuakka te pakhat cu vawlei tang ah suimilam 8 chung phum a tong nain khuaruahhar ngaiin a nunnak a rak liam lo. Kan hnulei nithum ni zaan 10PM hrawng ahkhan Brazil ram ah vawlei puan nawn te pe 2 hrawng a thuk mi khor chungin bawhte pakhat cu an chanhchuah. Video chung a rak langh ningah bawhte an phumnak khor cu mi cheukhat nih khupbil in an hlai len ko. Mui lak pi ahcun tlawmpal ah mei an rak chuah pi i bawhte lu cung ummi vawlei zong kha an thianh piak len rih.\nHi ngakchia te hi a chuakka te ah a chungle nih a thi cang tiah an ruah i vawlei ah a phum nak hi a si. Vawlei lei in ngakchia hram le ttah thawng bantuk palik nih an theih ruangah an khamh khawh tthannak hi a si. Ngakchia te cu suimilam pa 8 chung vawlei chung ahcun a um i a laihri tan te he a rak si rih. Vawlei chung sau tuk a um ruangah thawhchuah dawp aa harh i sizung ah an kalpi colh. Sizung nih a thawchuahnak lam ttha tein an thian piak hnuah Oxygen an pek chom rih. Sizung nih ttha tein an zohkhenh hnuah ngakchia te cu khuaruahhar ngaiin an hun i sihkhah khawh tthan i a nungdam tthan.\nNgakchia te a nu hi kum 15 minung te a si i nau hi takkholhnak khan chungah a ngeih tiah an chim. Ngakchia te cu ruah lo piin a chuak i a lu hi zel ah aa suk caah ttal kholo in a um. Cu ruangah an pi nih a thi cang tiah a rak tinak chan hi a si. Cu ruangah anmah ram phung ning tein ngakchia te cu puan in an tuam i an inn hnulei dum chungah khor cawh in an phumnak hi a si. Vawlei tang ah suimilam pa 8 chung a um cang nain a rak nungdam rihmi ngakchia te kongah palik pawl zong nih khuaruahhar ngai mi thil a si tiin an rak chimcaih cio ve.\n← A Tuh Bang In A Zuun Ve Cang Lai\nRawl Kan In Dangh Hna Lai Tiin Kawl Ralkap Lungtlinpi nak Puai an Tuah Pi Hna, Rawl An Dangh Tak Hna Lo Caah Khuabawi An Au Hnawh →\nA Pa Nih Vat Ter A Duhlo, Kum 50 Hnu An Hun I Ton Tthan Cu\nJune 14, 2018 Lyly Par 0


Kum 61nk KIO/KIA Dohthlen Ni Lawmhpinak cakuat: CNF – THE CHINLAND POST\nKum 61nk KIO/KIA Dohthlen Ni Lawmhpinak cakuat: CNF\nPost Staff| 2022 February 5 — 2022 February 5 Kachin Independence Organization/Army (KIO/A) nih hruainak in Kachin miphun hna, mah tein khuakhan lairel khawhnak caah Dohthlennak rak thok kum 61 a tlin caah ni sunglawi ni a si.\nDohthlennak a hruaitu upa hna le dohthlennak caah a nunnak a pemi ralkap vialte upatnak kan in pek hna tiah Chin National Front (CNF) nih an ṭial.\nHi bantukin kum 61 tiang a kal khawhnak hi ramkhel lei dirhmun fek tuk nan ngeih ruang, lung i rualnak le, hruaitu hna i khuaruah khawhnak ruang ah a si bik ko.\nZalon luatnak, tlukruannak le mah tein khuakhan lairel khawhnak a ummi Federal rampi (Ramkomh) serkhawhnak ding ral kan tuknak ah u le nau kan si bantukin lungrual tein a dongh tiang kan doh ṭi lai timi i hawikomhnak hmelchunh zong aa tel chih.\nMin Aung Hlaing hruainak in hramhram uknak lak a si caah mipi hna a lamkip in harnak kan tonmi cungah mipi duhnak zul in ralṭha tein na dohnak cungah le Federal rampi dirh in mah tein khuakhan lairel khawhnak nan timhmi cung ah teinak hmu hram ko timi thlacampiaknak zong CNF cakuat ah hmuh khawh a si.\nCNF i a hraimtlai phu simi Chin National Army (CNA) hi a lua cami 1988 in CNF nih hriamtlaih in dohthlennak a thawk ri thawk in nihin tiang raltuk lei ah a cawnpiaktu hi KIO/A an si tiah theih a si.#\nPrevious KIO/KIA he raltuk, ramkhel ah tangrualṭi ding in timhcia kan si: AA, TNLA le MNDAA\nNext Hriamtlai poah NUG he ṭanṭi le Dohthlennak hi pumpak hlawknak ah tuahlo ding a biapi: KIO Chairman Gen. N’Ban La


Kawlram Ah Ramkhel Buu 4 An Um Nang Zei Buu Member Dah Na Si – Thechinlandtoday\nKawlram Ah Ramkhel Buu 4 An Um Nang Zei Buu Member Dah Na Si\nadmin November 7, 2021 Leave a Comment on Kawlram Ah Ramkhel Buu 4 An Um Nang Zei Buu Member Dah Na Si\n1. Min Aung Hlaing zumtu buu an um. Ralkap nih kan ram, kan miphun le kan biaknak a kilveng tiah thih ngamh in an zumh .Orthodox phung an zul.( Til cawi buu an ti hna )\n2. Aung San Suu Kyi le NUG zumhtu buu an um ve. Aungsan Suu Kyi le NUG cu “lam le biatak” ansi tiah an zumh. Aungsan Suukyi le bang cu mithianghlim Mary ah an ruah. Soi piak citcet ahcun Til Cawi buu member nan si tiah an puh colh hna. An member luh lomi poh cu an ral ansi. Pentecostal hrat cu Member tam ngai an ngei.(Nuhni Khuh Buu anti hna)\n3. Til Cawi buu zong duh lo, Nuhni Khuh buu zong a duh bak lo mi buu an um ve. Til cawi buu le Nuhni Khuh buu cu Satan buu ah an chiah ve hna. Tlangcungmi hi an member ansi.. Til Cawi buu le Nuhni Khuh buu cu Kawl founder hna nih dirhmi asi caah, a hohmanh cuai thlai ah an uak hlei lo ti bak in an zumh.Kawl an rem hna lo caah Kawl member an ngei bak lo. Rakhine ram ko ah an karh khun. Buu dang țhatnak an hmuh piak bak hna lo. An conservative taktak.(Mitcaw Buu an ti hna)Nang Zei Phu ah Dah na um?\n4. Kan nih cu buu thar ah kan lut. Kan doctrine cu Nuhni Khuh buu le Mitcaw Buu an zumhnak kha kan cawhpawlh. Kan thleng. Kan remh. An pialsualnak kha kan hlawt i, cun an thatnak kha kan lak piak hna. Tilcawi Buu khi cu hell tla ding kalsual bak ah kan chiah ve hna. Kan buu hi mi nih cun (Liberal buu an kan tiBuu tluang buu țha an kan ti)Buu thar luh kan in sawm hna.\nTuchun Ah Thantlang Ralhrang Hriamnam In CNA Lei Minung Pa Hnih Hliamhma An Tuar →\n← Ralhrang Pawl Cu Voikhat Ah Minung Sawmli Renglo Thah An Si


Donald Trump Sihnee Giulani nih US Mipi Nih Khengchungsa Ei lawng Kan Baa Cang – Thechinlungnews\nDonald Trump Sihnee Giulani nih US Mipi Nih Khengchungsa Ei lawng Kan Baa Cang\nGeorgia official 6 nih vote dik lo in rian tuantu pawl nih an rel mi an hmuh cang tiah thawngthanhnak fiangten an tuah cang. Donald legal team pawl an i nuam tak tak cang. Rudy nih bank firtu tlaih bantuk an si tiah a chim\nGeorgia ah Biden pawl nih vote an fir ti cu fiangtein official paruk nih an hmuh cang caah thawngpang chia ngai a si. Trump caah thawngpang tha tuk mi a si.. Mah vote an rel mi ah hin, Joe Biden nih vote 98% a hmuh i, Donald nih 2% lawng a hmuh!\nRudy nih a chim ning ah cun, Biden pawl nih vote an fir caah Georgia (GA) ah electoral vote cu a dihlak in Trump lei ah pek dih ding a si tiah a chim. Sihni lar tuk mi, muidawh le US mipi nih an uar tuk mi Powell zong aa lawm tak tak tiah theih a si.\nPowell nih a chim ning ah cun, statistical evidence le mathematical evidence tha tuk mi le fiang tuk mi kan ngeih dih cang, Biden tei than khawhnak ding caah chance tha tuk mi kan ngei cang tiin a chim. Achim chap mi cu, A ra ding mi ah caan tha kan ngei,Khengchungsa ei lawng US mipi nih kan baa ko cang,Republican party nan zaa beng u; I lawm u tiah lawmhnak mithmai panh tein a ti hna.\nDecember 14 tiang caan tha kan ngei tiin a chim. Arizona state legislature zong nih a rang khawh chung in Maricopa county ah Dominion voting system dothlatnak tuah ding in independent forensic audit tuah si seh tiah an ti cang.\nMah Maricopa hi vote dik lo mi 300,000 leng an hmuhnak hmun kha a si. Mah buainak State ah official pawl nih an I chim khawh lo ah cun, SCOTUS nih a phisin ding hrim hrim a si ti a si cang. source-RTK\nNote: Lih le hrokhrawl thawngpang tial ka tim lo. Thawngpang ka rel mi le mi dang nih an ttial mi credit ka pek mi hna hi source a hmaan mi a si maw ti ka zoh hnuah mah hi cu a hmaan mi a si lai tiah ka ti mi hna hi ka miphun a si mi “Chinmi” caah ka ttial tawn i ka credit tawn. Natein vawlei cung cu tlamtlinglonak ram a si caah ralring tein ka ttial zong ah Source ka lak mi ah a hmaan lo mi a um kho mi a si.\nSource ka lak mi, a hmaan lo mi a um ti nan theih ah cun zeitik caan poah ka theihter kho ulaw, cun keimah ca zong ah ralrinnak a ka pektu a si hlei ah ka source kha thatein ka zoh nak ding a si lai caah le thawngpang a hmaan mi le dik mi lawng ka thlah peng khawhnak ding caah tiin zaangfah kan nawl hna.\nBe the first to comment on "Donald Trump Sihnee Giulani nih US Mipi Nih Khengchungsa Ei lawng Kan Baa Cang"


Myanmar CDM Supporting Committee Zohkhenh Mi Nih A Kan Liam Tak – Thechinlandtoday\nMyanmar CDM Supporting Committee Zohkhenh Mi Nih A Kan Liam Tak\nadmin June 27, 2021 Leave a Comment on Myanmar CDM Supporting Committee Zohkhenh Mi Nih A Kan Liam Tak\nTuchun thawngpang neknawi: Kan ram buai hnuah Mizoram ah himnak kawl in a rak i dor ve mi Matupi peng Sailo khuami John Nei Hing cu tuzan June 27, suimilam 6 hrawngah a nunnak a liam. Amah hi damlonak ruangah Myanmar CDM Supporting Committee bawmhnak in Aizawl, 7 Day Adventist Hospital ah Oxygen he saupi zohkhenhmi a si. A ruak hi a chung le khua an sak ve nak Mizoram, Dapchuah khua ah tuzan ah vui a si lai.\nJune 27 zingah Mandalay ramthen Minchan, Tanphyuwa khuabawi (Dalaan) Myint Htay cu Minchan “ကျော်” datsi dawr pawngah an kah-thah tiah Seven People Defence Force nih an thanh.\nDalaan Ruangah Pasal Tha Tam Lak Tlaih An Si Ve Dalaan Turu Tak Mi Myint Htay An Datsi In An Khang Ning →\n← Kawlram le India Ram Ri Kawngah Thawngpang Tha Taktak


B&B Chinchina, : Bed and Breakfast Economici Chinchina,\nChinchina Bed and Breakfasts\nManizales, Colombia (14 km da Chinchina)\n(14 km da Chinchina)\nManizales, Colombia (16 km da Chinchina)\n(16 km da Chinchina)\nManizales, Colombia (9 km da Chinchina)\n(9 km da Chinchina)\nArmenia, Colombia (46 km da Chinchina)\n(46 km da Chinchina)\nPereira, Colombia (30 km da Chinchina)\n(30 km da Chinchina)\nPereira, Colombia (22 km da Chinchina)\n(22 km da Chinchina)\nPereira, Colombia (27 km da Chinchina)\n(27 km da Chinchina)\nPereira, Colombia (20 km da Chinchina)\n(20 km da Chinchina)\nPereira, Colombia (32 km da Chinchina)\n(32 km da Chinchina)\nMontenegro, Colombia (46 km da Chinchina)\nQuimbaya, Colombia (33 km da Chinchina)\n(33 km da Chinchina)\nQuimbaya, Colombia (45 km da Chinchina)\n(45 km da Chinchina)\nQuimbaya, Colombia (40 km da Chinchina)\n(40 km da Chinchina)\nQuimbaya, Colombia (43 km da Chinchina)\n(43 km da Chinchina)\nQuimbaya, Colombia (38 km da Chinchina)\n(38 km da Chinchina)\nQuimbaya, Colombia (46 km da Chinchina)\nQuimbaya, Colombia (48 km da Chinchina)\n(48 km da Chinchina)\nFilandia, Colombia (33 km da Chinchina)\nSalento, Colombia (37 km da Chinchina)\n(37 km da Chinchina)\nSalento, Colombia (38 km da Chinchina)\nSalento, Colombia (33 km da Chinchina)\nManizales 6 16 km.\nPereira 6 20 km.\nFilandia 1 34 km.\nSalento 9 36 km.\nQuimbaya 10 43 km.